**ประกาศโรงเรียนพัฒนศึกษา**

**เรื่อง ให้ใช้หลักสูตรโรงเรียนพัฒนศึกษา พุทธศักราช ๒๕๖๑**

**ตามหลักสูตรแกนกลางการศึกษาขั้นพื้นฐาน (ฉบับปรับปรุง พ.ศ.๒๕๕๑)**

ตามที่โรงเรียนพัฒนศึกษา ได้ประกาศใช้หลักสูตรโรงเรียนพัฒนศึกษา พุทธศักราช ๒๕๖๑ ตามหลักสูตรแกนกลางการศึกษาขั้นพื้นฐาน (ฉบับปรับปรุง ๒๕๕๑ ) โดยเริ่มใช้หลักสูตรดังกล่าว ใน ชั้นประถมศึกษาปีที ๑ ชั้นประถมศึกษาปีที่ ๔ และ ชั้นมัธยมศึกษาปีที่๑ ในปีการศึกษา ๒๕๖๑ โรงเรียนพัฒนศึกษา ได้จัดทำหลักสูตรให้สอดคล้องกับนโยบายและประกาศของรัฐมนตรีกระทรวงศึกษาธิการ เรื่อง การปรับปรุงโครงสร้างหลักสูตร ชั้นประถมศึกษาปีที่๑ ชั้นประถมศึกษาปีที่ ๔ และ ชั้นมัธยมศึกษาปีที่๑ เรื่องการเปลี่ยนแปลงมาตรฐานการเรียนรู้และตัวชี้วัดกลุ่มสาระการเรียนรู้คณิตศาสตร์ วิทยาศาสตร์ สาระภูมิศาสตร์ ในกลุ่มสาระสังคมศึกษา ศาสนาและวัฒนธรรม สาระการงานอาชีพและเทคโนโลยี พร้อมทั้งเปลี่ยนชื่อกลุ่มสาระการเรียนรู้

จึงประกาศใช้หลักสูตรโรงเรียนพัฒนศึกษา พุทธศักราช พ.ศ. ๒๕๖๑ ให้เป็นไปดังนี้

1. ปรับปรุงโครงสร้างหลักสูตร ชั้นประถมศึกษาปีที ๑ ชั้นประถมศึกษาปีที่ ๔ และ

ชั้นมัธยมศึกษาปีที่๑

1. เปลี่ยนแปลงมาตรฐานการเรียนรู้และตัวชี้วัดกลุ่มสาระการเรียนรู้คณิตศาสตร์
2. เปลี่ยนแปลงมาตรฐานการเรียนรู้และตัวชี้วัดกลุ่มสาระการเรียนรู้วิทยาศาสตร์
3. เปลี่ยนแปลงมาตรฐานการเรียนรู้และตัวชี้วัดกลุ่มสาระการเรียนรู้สาระภูมิศาสตร์ในกลุ่มสาระการเรียนรู้ สังคมศึกษา ศาสนา และวัฒนธรรม
4. เปลี่ยนแปลงมาตรฐานการเรียนรู้และตัวชี้วัดกลุ่มสาระการเรียนรู้การงานอาชีพและเทคโนโลยี
5. เปลี่ยนชื่อกลุ่มสาระการเรียนรู้

ทั้งนี้หลักสูตรโรงเรียนพัฒนศึกษา( ฉบับปรับปรุง )ได้รับความเห็นชอบจากคณะกรรมการสถานศึกษาขั้นพื้นฐาน เมื่อวันที่ ๑๖ เดือน พฤษภาคม พ.ศ. ๒๕๖๑ จึงประกาศให้ใช้หลักสูตรโรงเรียนตั้งแต่บัดนี้เป็นต้นไป

ประกาศ ณ วันที่ ๑๖ พฤษภาคม พ.ศ. ๒๕๖๑

ลงชื่อ.................................................... ลงชื่อ...........................................................

( นายสมหวัง แซ่ลิ้ม ) ( นายวิทยา ศรีเปารยะ)

ประธานคณะกรรมการสถานศึกษาขั้นพื้นฐาน ผู้อำนวยการโรงเรียนพัฒนศึกษา

**ความนำ**

กระทรวงศึกษาธิการได้ประกาศใช้มาตรฐานการเรียนรู้และตัวชี้วัด กลุ่มสาระการเรียนรู้คณิตศาสตร์ วิทยาศาสตร์ และสาระภูมิศาสตร์ในกลุ่มสาระการเรียนรู้สังคมศึกษา ศาสนา และวัฒนธรรม (ฉบับปรับปรุง พ.ศ.๒๕๖๐) ตามหลักสูตรแกนกลางการศึกษาขั้นพื้นฐาน พุทธศักราช ๒๕๕๑ ตามคำสั่งกระทรวงศึกษาธิการที่ สพฐ. ๑๒๓๙/๒๕๖๐ ลงวันที่ ๗ สิงหาคม ๒๕๖๐ และคำสั่งสำนักงานคณะกรรมการการศึกษาขั้นพื้นฐาน ที่ ๓๐/๒๕๖๑ ลงวันที่ ๕ มกราคม ๒๕๖๑ ให้เปลี่ยนแปลงมาตรฐานการเรียนรู้และตัวชี้วัด กลุ่มสาระการเรียนรู้คณิตศาสตร์และวิทยาศาสตร์ (ฉบับปรับปรุง พ.ศ.๒๕๖๐) โดยมีคำสั่งให้โรงเรียนดำเนินการใช้หลักสูตรในปีการศึกษา ๒๕๖๑ โดยให้ใช้ในชั้นประถมศึกษาปีที่ ๑ และ ๔ ตั้งแต่ปีการศึกษา ๒๕๖๑ เป็นต้นมา ให้เป็นหลักสูตรแกนกลางของประเทศ โดยกำหนดจุดหมาย และมาตรฐานการเรียนรู้เป็นเป้าหมายและกรอบทิศทางในการพัฒนาคุณภาพผู้เรียนมีพัฒนาการเต็มตามศักยภาพ มีคุณภาพและมีทักษะการเรียนรู้ในศตวรรษที่ ๒๑ เพื่อให้สอดคล้องกับนโยบายและเป้าหมายของสำนักงานคณะกรรมการการศึกษาขั้นพื้นฐาน

## โรงเรียนพัฒนศึกษา จึงได้ทำการปรับปรุงหลักสูตรแกนกลางการศึกษาขั้นพื้นฐาน พุทธศักราช ๒๕๕๑ ฉบับปรับปรุง พุทธศักราช ๒๕๖๐ ในกลุ่มสาระการเรียนรู้คณิตศาสตร์ วิทยาศาสตร์ และสาระภูมิศาสตร์ในกลุ่มสาระการเรียนรู้สังคมศึกษา ศาสนา และวัฒนธรรม เพื่อนำไปใช้ประโยชน์และเป็นกรอบในการวางแผนและพัฒนาหลักสูตรของสถานศึกษาและจัดการเรียนการสอน โดยมีเป้าหมายในการพัฒนาคุณภาพผู้เรียน ให้มีกระบวนการนำหลักสูตรไปสู่การปฏิบัติ โดยมีการกำหนดวิสัยทัศน์ จุดหมาย สมรรถนะสำคัญของผู้เรียน คุณลักษณะอันพึงประสงค์ มาตรฐานการเรียนรู้และตัวชี้วัด โครงสร้างเวลาเรียน ตลอดจนเกณฑ์การวัดประเมินผลให้มีความสอดคล้องกับมาตรฐานการเรียนรู้ เปิดโอกาสให้โรงเรียนสามารถกำหนดทิศทางในการจัดทำหลักสูตรการเรียนการสอนในแต่ละระดับตามความพร้อมและจุดเน้น โดยมีกรอบแกนกลางเป็นแนวทางที่ชัดเจนเพื่อตอบสนองนโยบายไทยแลนด์ ๔.๐ มีความพร้อมในการก้าวสู่สังคมคุณภาพ มีความรู้อย่างแท้จริง และมีทักษะในศตวรรษที่ ๒๑

มาตรฐานการเรียนรู้และตัวชี้วัดที่กำหนดไว้ในเอกสารนี้ ช่วยทำให้หน่วยงานที่เกี่ยวข้อง ในทุกระดับเห็นผลคาดหวังที่ต้องการในการพัฒนาการเรียนรู้ของผู้เรียนที่ชัดเจนตลอดแนว ซึ่งจะสามารถช่วยให้หน่วยงานที่เกี่ยวข้องในระดับท้องถิ่นและสถานศึกษาร่วมกันพัฒนาหลักสูตรได้อย่างมั่นใจ ทำให้การจัดทำหลักสูตรในระดับสถานศึกษามีคุณภาพและมีความเป็นเอกภาพยิ่งขึ้น อีกทั้งยังช่วยให้เกิดความชัดเจนเรื่องการวัดและประเมินผลการเรียนรู้ และช่วยแก้ปัญหาการเทียบโอนระหว่างสถานศึกษา ดังนั้นในการพัฒนาหลักสูตรในทุกระดับตั้งแต่ระดับชาติจนกระทั่งถึงสถานศึกษา จะต้องสะท้อนคุณภาพตามมาตรฐานการเรียนรู้และตัวชี้วัดที่กำหนดไว้ในหลักสูตรแกนกลางการศึกษาขั้นพื้นฐาน รวมทั้งเป็นกรอบทิศทางในการจัดการศึกษาทุกรูปแบบ และครอบคลุมผู้เรียนทุกกลุ่มเป้าหมายในระดับการศึกษาขั้นพื้นฐาน

การจัดหลักสูตรการศึกษาขั้นพื้นฐานจะประสบความสำเร็จตามเป้าหมายที่คาดหวังได้ ทุกฝ่าย ที่เกี่ยวข้องทั้งระดับชาติ ชุมชน ครอบครัว และบุคคลต้องร่วมรับผิดชอบ โดยร่วมกันทำงานอย่างเป็นระบบ และต่อเนื่อง ในการวางแผน ดำเนินการ ส่งเสริมสนับสนุน ตรวจสอบ ตลอดจนปรับปรุงแก้ไข เพื่อพัฒนาเยาวชนของชาติไปสู่คุณภาพตามมาตรฐานการเรียนรู้ที่กำหนดไว้

**วิสัยทัศน์**

มุ่งให้ผู้เรียนทุกคนเป็นมนุษย์ที่สมดุล ทั้งด้านร่างกาย จิตใจ สติปัญญา อารมณ์ สังคม มีจิตสำนึกที่ดี มีความรู้ ทักษะกระบวนการ รู้จักคิดวิเคราะห์ รักการอ่าน ปลูกฝังคุณธรรม จริยธรรม และเจตคติในการศึกษาต่อ ประกอบอาชีพตามศักยภาพ เพื่อดำรงตน ครอบครัว ชุมชน ท้องถิ่น โดยใช้โรงเรียนเป็นฐาน เน้นผู้เรียนเป็นสำคัญ สืบสานภูมิปัญญาและมรดกทางวัฒนธรรม ประเพณี อนุรักษ์พลังงาน ยึดมั่นในการปกครองระบอบประชาธิปไตยอันมีพระมหากษัตริย์เป็นประมุข และดำเนินชีวิตตามหลักปรัชญาเศรษฐกิจพอเพียง

**หลักการ**

หลักสูตรโรงเรียนพัฒนศึกษา มีหลักการที่สำคัญ ดังนี้

๑. เป็นหลักสูตรการศึกษาเพื่อความเป็นเอกภาพของชาติ มีจุดหมายและมาตรฐานการเรียนรู้เป็นเป้าหมายสำหรับพัฒนาเด็กและเยาวชนให้มีความรู้ ทักษะ เจตคติ และคุณธรรม บนพื้นฐานของความเป็นไทยควบคู่กับความเป็นสากล

๒. เป็นหลักสูตรการศึกษาเพื่อปวงชน ที่ประชาชนทุกคนมีโอกาสได้รับการศึกษาอย่าง เสมอภาค และมีคุณภาพ

๓. เป็นหลักสูตรการศึกษาที่สนองการกระจายอำนาจ ให้สังคมมีส่วนร่วมในการจัดการศึกษาให้สอดคล้องกับสภาพและความต้องการของท้องถิ่น

๔. เป็นหลักสูตรการศึกษาที่มีโครงสร้างยืดหยุ่นทั้งด้านสาระการเรียนรู้ เวลาและการ จัดการเรียนรู้

๕. เป็นหลักสูตรการศึกษาที่เน้นผู้เรียนเป็นสำคัญ

๖. เป็นหลักสูตรการศึกษาสำหรับการศึกษาในระบบ

**จุดหมาย**

หลักสูตรโรงเรียนพัฒนศึกษา มุ่งพัฒนาผู้เรียนให้เป็นคนดี มีปัญญา มีความสุข   
มีศักยภาพในการศึกษาต่อ และประกอบอาชีพ จึงกำหนดเป็นจุดหมายเพื่อให้เกิดกับผู้เรียน เมื่อจบการศึกษาขั้นพื้นฐาน ดังนี้

๑. มีคุณธรรม จริยธรรม และค่านิยมที่พึงประสงค์ เห็นคุณค่าของตนเอง มีวินัยและปฏิบัติตนตามหลักธรรมของพระพุทธศาสนา หรือศาสนาที่ตนนับถือ ยึดหลักปรัชญาของเศรษฐกิจพอเพียง

๒. มีความรู้ ความสามารถในการสื่อสาร การคิด การแก้ปัญหา การใช้เทคโนโลยี และมีทักษะชีวิต

๓. มีสุขภาพกายและสุขภาพจิตที่ดี มีสุขนิสัย และรักการออกกำลังกาย

๔. มีความรักชาติ มีจิตสำนึกในความเป็นพลเมืองไทยและพลโลก ยึดมั่นในวิถีชีวิตและการปกครองตามระบอบประชาธิปไตยอันมีพระมหากษัตริย์ทรงเป็นประมุข

๕. มีจิตสำนึกในการอนุรักษ์วัฒนธรรมและภูมิปัญญาไทย การอนุรักษ์และพัฒนาสิ่งแวดล้อม มีจิตสาธารณะที่มุ่งทำประโยชน์และสร้างสิ่งที่ดีงามในสังคม และอยู่ร่วมกันในสังคมอย่างมีความสุข

**เป้าหมายด้านหลักสูตรและกระบวนการเรียนการสอน**

|  |  |  |
| --- | --- | --- |
| **นโยบาย** | **แนวปฏิบัติ** | **ผลผลิต** |
| ส่งเสริมและพัฒนาการเรียนการสอน | จัดกิจกรรมพัฒนาการเรียนการสอนทุกกลุ่มสาระการเรียนรู้  1.พัฒนาการของนักเรียนปฐมวัย  1.1.ด้านร่างกาย เป้าหมายของโรงเรียน 90.17 %  1.2.ด้านอารมณ์ จิตใจ เป้าหมายของโรงเรียน 95.02 %  1.3.ด้านสังคม เป้าหมายของโรงเรียน 92.93 %  1.4.ด้านสติปัญญา เป้าหมายของโรงเรียน 87.62 %  2.ผลสัมฤทธิ์ทางการเรียนในกลุ่มสาระการเรียนรู้  2.1.ระดับประถมศึกษา  2.1.1.ภาษาไทย เป้าหมายของโรงเรียน 72.15 %  2.1.2.คณิตศาสตร์ เป้าหมายของโรงเรียน 71.03 %  2.1.3.วิทยาศาสตร์ เป้าหมายของโรงเรียน 70.77 %  2.1.4.สังคมศึกษาฯ เป้าหมายของโรงเรียน 72.39 %  2.1.5.ประวัติศาสตร์ เป้าหมายของโรงเรียน 71.73 %  2.1.6.สุขศึกษาฯ เป้าหมายของโรงเรียน 77.98 %  2.1.7.ศิลปะ เป้าหมายของโรงเรียน 75.60 %  2.1.8.การงานอาชีพ เป้าหมายของโรงเรียน 78.33 %  2.1.9ภาษาอังกฤษ เป้าหมายของโรงเรียน 71.38 % | 1.นักเรียนได้รับการพัฒนาทางวิชาการและพัฒนาการออกกำลังกาย สังคม อารมณ์ และสติปัญญา ตามศักยภาพ  2.ผลสัมฤทธิ์ทางการเรียนรวมทั้งโรงเรียนไม่น้อยกว่า 72.54 % |

|  |  |  |
| --- | --- | --- |
| **นโยบาย** | **แนวปฏิบัติ** | **ผลผลิต** |
| ส่งเสริมและพัฒนาการเรียนการสอน | 2.2.ระดับมัธยมศึกษาตอนต้น  2.1.1.ภาษาไทย เป้าหมายของโรงเรียน 71.26 %  2.1.2.คณิตศาสตร์ เป้าหมายของโรงเรียน 63.83 %  2.1.3.วิทยาศาสตร์ เป้าหมายของโรงเรียน 67.68 %  2.1.4.สังคมศึกษาฯ เป้าหมายของโรงเรียน 76.05 %  2.1.5.ประวัติศาสตร์ เป้าหมายของโรงเรียน 71.13 %  2.1.6.สุขศึกษาฯ เป้าหมายของโรงเรียน 72.94 %  2.1.7. ศิลปะ เป้าหมายของโรงเรียน 73.21 %  2.1.8.การงานอาชีพ เป้าหมายของโรงเรียน 74.3 %  2.1.9.ภาษาอังกฤษ เป้าหมายของโรงเรียน 71.91 % | 1.นักเรียนได้รับการพัฒนาทางวิชาการและพัฒนาการออกกำลังกาย สังคม อารมณ์ และสติปัญญา ตามศักยภาพ  2.ผลสัมฤทธิ์ทางการเรียนรวมทั้งโรงเรียนไม่น้อยกว่า 73.53 % |

**สมรรถนะสำคัญของผู้เรียน**

หลักสูตรโรงเรียนพัฒนศึกษา มุ่งให้ผู้เรียนเกิดสมรรถนะสำคัญ ๕ ประการ ดังนี้

**๑. ความสามารถในการสื่อสาร** เป็นความสามารถในการรับและส่งสาร มีวัฒนธรรมในการใช้ภาษาถ่ายทอดความคิด ความรู้ความเข้าใจ ความรู้สึก และทัศนะของตนเอง เพื่อแลกเปลี่ยนข้อมูลข่าวสารและประสบการณ์อันจะเป็นประโยชน์ต่อการพัฒนาตนเองและสังคม รวมทั้งการเจรจาต่อรองเพื่อขจัดและลดปัญหาความขัดแย้งต่าง ๆ การเลือกรับหรือไม่รับข้อมูลข่าวสารด้วยหลักเหตุผลและความถูกต้อง ตลอดจนพัฒนาผู้เรียนเต็มตามศักยภาพและเลือกใช้วิธีการสื่อสารที่มีประสิทธิภาพโดยคำนึงถึงผลกระทบที่มีต่อตนเองและสังคม

**๒. ความสามารถในการคิด** เป็นความสามารถในการคิดวิเคราะห์ การคิดสังเคราะห์ การคิด อย่างสร้างสรรค์ การคิดอย่างมีวิจารณญาณ และการคิดเป็นระบบ เพื่อนำไปสู่การสร้างองค์ความรู้หรือสารสนเทศเพื่อการตัดสินใจเกี่ยวกับตนเองและสังคมได้อย่างเหมาะสม การจัดกิจกรรมการเรียนการสอนเน้นการพัฒนาทักษะการคิดทุกกลุ่มสาระการเรียนรู้โดยใช้รูปแบบการสอนที่หลากหลาย เช่น การสอนโดยการใช้ปัญหาเป็นฐาน (Problem Base Learning)

**๓. ความสามารถในการแก้ปัญหา** เป็นความสามารถในการแก้ปัญหาและอุปสรรคต่าง ๆที่เผชิญได้อย่างถูกต้องเหมาะสมบนพื้นฐานของหลักเหตุผล คุณธรรมและข้อมูลสารสนเทศ เข้าใจความสัมพันธ์และการเปลี่ยนแปลงของเหตุการณ์ต่าง ๆ ในสังคม แสวงหาความรู้ ประยุกต์ความรู้มาใช้ในการป้องกันและแก้ไขปัญหา และมีการตัดสินใจที่มีประสิทธิภาพโดยคำนึงถึงผลกระทบที่เกิดขึ้นต่อตนเอง สังคมและสิ่งแวดล้อม ด้วยการเรียนรู้โดยการปฏิบัติจริงตามหลักปรัชญาเศรษฐกิจพอเพียง

**๔. ความสามารถในการใช้ทักษะชีวิต**  เป็นความสามารถในการนำกระบวนการต่าง ๆ ไปใช้ในการดำเนินชีวิตประจำวัน การเรียนรู้ด้วยตนเอง การเรียนรู้อย่างต่อเนื่อง การทำงาน และการอยู่ร่วมกันในสังคมด้วยการสร้างเสริมความสัมพันธ์อันดีระหว่างบุคคล การจัดการปัญหาและความขัดแย้งต่าง ๆ อย่างเหมาะสม การปรับตัวให้ทันกับการเปลี่ยนแปลงของสังคมและสภาพแวดล้อม และการรู้จักหลีกเลี่ยงพฤติกรรม

ไม่พึงประสงค์ที่ส่งผลกระทบต่อตนเองและผู้อื่น ฝึกให้ผู้เรียน เรียนรู้ทักษะชีวิตด้วยการปฏิบัติจริงในศูนย์การเรียนรู้เศรษฐกิจพอเพียง

**๕. ความสามารถในการใช้เทคโนโลยี** เป็นความสามารถในการเลือก และใช้ เทคโนโลยี ด้านต่าง ๆ และมีทักษะกระบวนการทางเทคโนโลยี เพื่อการพัฒนาตนเองและสังคม ในด้านการเรียนรู้ การสื่อสาร การทำงาน การแก้ปัญหาอย่างสร้างสรรค์ ถูกต้อง เหมาะสม และมีคุณธรรม โรงเรียนได้จัดให้มีคอมพิวเตอร์เพียงพอกับจำนวนนักเรียนและได้ฝึกทักษะการใช้คอมพิวเตอร์อย่างทั่วถึง

**คุณลักษณะอันพึงประสงค์**

หลักสูตรโรงเรียนพัฒนศึกษา มุ่งพัฒนาผู้เรียนให้มีคุณลักษณะอันพึงประสงค์ เพื่อให้สามารถอยู่ร่วมกับผู้อื่นในสังคมได้อย่างมีความสุข ในฐานะเป็นพลเมืองไทยและพลโลก ดังนี้

**๑. รักชาติ ศาสน์ กษัตริย์**

**รักชาติ ศาสน์ กษัตริย์ หมายถึง** คุณลักษณะที่แสดงออกถึงการเป็นพลเมืองดีของชาติ ธำรงไว้ซึ่งความเป็นชาติไทย ศรัทธา ยึดมั่นในศาสนา และเคารพเทิดทูนสถาบันพระมหากษัตริย์

**ผู้ที่รักชาติ ศาสน์ กษัตริย์ คือ** ผู้ที่มีลักษณะซึ่งแสดงออกถึงการเป็นพลเมืองดีของชาติ มีความสามัคคีปรองดอง ภูมิใจ เชิดชูความเป็นชาติไทย ปฏิบัติตนตามหลักศาสนาที่ตนนับถือและแสดงความจงรักภักดีต่อสถาบันพระมหากษัตริย์

**ตัวชี้วัด**

๑.๑ เป็นพลเมืองดีของชาติ

๑.๒ ธำรงไว้ซึ่งความเป็นชาติไทย

๑.๓ ศรัทธา ยึดมั่นและปฏิบัติตนตามหลักศาสนา

๑.๔ เคารพเทิดทูนสถาบันพระมหากษัตริย์

**๒. ซื่อสัตย์สุจริต**

**ซื่อสัตย์สุจริต หมายถึง** คุณลักษณะที่แสดงออกถึงการยึดมั่นในความถูกต้องประพฤติ ตรงตามความเป็นจริงต่อตนเองและผู้อื่นทั้งทางกาย วาจา ใจ

**ผู้ที่มีความซื่อสัตย์สุจริต คือ** ผู้ที่ประพฤติตรงตามความเป็นจริงทั้งทางกาย วาจา ใจ และยึดหลักความจริง ความถูกต้องในการดำเนินชีวิต มีความละอายและเกรงกลัวต่อการกระทำผิด

**ตัวชี้วัด**

๒.๑ ประพฤติตรงตามความเป็นจริงต่อตนเองทั้งกาย วาจา ใจ

๒.๒ ประพฤติตรงตามเป็นจริงต่อผู้อื่นทั้งทางกาย วาจา ใจ

**๓. มีวินัย**

**มีวินัย หมายถึง** คุณลักษณะที่แสดงออกถึงการยึดมั่นในข้อตกลง กฏเกณฑ์ และระเบียบข้อบังคับของครอบครัว โรงเรียน และสังคม

**ผู้ที่มีวินัย คือ** ผู้ที่ปฏิบัติตนตามข้อตกลง กฏเกณฑ์ ระเบียบ ข้อบังคับของครอบครัว โรงเรียน และสังคมเป็นปกติวินัย ไม่ละเมิดสิทธิของผู้อื่น

**ตัวชี้วัด**

๓.๑ ปฏิบัติตามข้อตกลง กฏเกณฑ์ ระเบียบข้อบังคับของครอบครัว โรงเรียน และสังคม

**๔. ใฝ่เรียนรู้**

**ใฝ่เรียนรู้ หมายถึง** คุณลักษณะที่แสดงออกถึงความตั้งใจ เพียรพยายามในการเรียน แสวงหาความรู้จากแหล่งเรียนรู้ทั้งภายในและภายนอกโรงเรียน

**ผู้ที่ใฝ่เรียนรู้ คือ** ผู้ที่มีลักษณะซึ่งแสดงออกถึงความตั้งใจ เพียรพยายามในการเรียนและเข้าร่วมกิจกรรมการเรียนรู้ แสวงหาความรู้จากแหล่งเรียนรู้ทั้งภายในและภายนอกโรงเรียนอย่างสม่ำเสมอ ด้วยการเลือกใช้สื่ออย่างเหมาะสม บันทึกความรู้ วิเคราะห์ สรุปเป็นองค์ความรู้ แลกเปลี่ยนเรียนรู้ ถ่ายทอด เผยแพร่ และนำไปใช้ในชีวิตประจำวันได้

**ตัวชี้วัด**

๔.๑ ตั้งใจ เพียรพยายามในการเรียนและเข้าร่วมกิจกรรมการเรียนรู้

๔.๒ แสวงหาความรู้จากแหล่งเรียนรู้ ต่าง ๆ ทั้งภายในและภายนอกโรงเรียนด้วยการเลือกใช้สื่ออย่างเหมาะสม สรุปเป็นองค์ความรู้ และสามารถนำไปใช้ในชีวิตประจำวันได้

**๕. อยู่อย่างพอเพียง**

**อยู่อย่างพอเพียง หมายถึง** คุณลักษณะที่แสดงออกถึงการดำเนินชีวิตอย่างพอประมาณ มีเหตุผล รอบคอบ มีคุณธรรม มีภูมิคุ้มกันในตัวที่ดี และปรับตัวเพื่ออยู่ในสังคมได้อย่างมีความสุข

**ผู้ที่อยู่อย่างพอเพียง คือ** ผู้ที่ดำเนินชีวิตอย่างประมาณตน มีเหตุผล รอบคอบ ระมัดระวัง อยู่ร่วมกับผู้อื่นด้วยความรับผิดชอบ ไม่เบียดเบียนผู้อื่น เห็นคุณค่าของทรัพยากรต่าง ๆ มีการวางแผนป้องกันความเสี่ยงและพร้อมรับการเปลี่ยนแปลง

**ตัวชี้วัด**

๕.๑ ดำเนินชีวิตอย่างพอประมาณ มีเหตุผล รอบคอบ มีคุณธรรม

๕.๒ มีภูมิคุ้มกันในตัวที่ดี ปรับตัวเพื่ออยู่ในสังคมได้อย่างมีความสุข

**๖. มุ่งมั่นในการทำงาน**

มุ่งมั่นในการทำงาน หมายถึง คุณลักษณะที่แสดงออกถึงความตั้งใจและรับผิดชอบในการทำหน้าที่การงาน ด้วยความเพียรพยามยาม อดทน เพื่อให้งานสำเร็จตามเป้าหมาย

ผู้ที่มุ่งมั่นในการทำงาน คือ ผู้ที่มีลักษณะซึ่งแสดงออกถึงความตั้งใจปฏิบัติหน้าที่ที่ได้รับมอบหมายด้วยความเพียรพยามยาม ทุ่มเทกำลังกาย กำลังใจ ในการปฏิบัติกิจกรรมต่าง ๆ ให้สำเร็จลุล่วง ตามเป้าหมายที่กำหนดด้วยความรับผิดชอบ และมีความภาคภูมิใจในผลงาน

**ตัวชี้วัด**

๖.๑ ตั้งใจและรับผิดชอบในหน้าที่การงาน

๖.๒ ทำงานด้วย ความเพียรพยายาม และอดทนเพื่อให้งานสำเร็จตามเป้าหมาย

**๗. รักความเป็นไทย**

**รักความเป็นไทย หมายถึง** คุณลักษณะที่แสดงออกถึงความภาคภูมิใจ เห็นคุณค่าร่วมอนุรักษ์ สืบทอดภูมิปัญญาไทย ขนบธรรมเนียมประเพณี ศิลปะและวัฒนธรรม ใช้ภาษาไทยในการสื่อสารได้อย่างถูกต้องและเหมาะสม

**ผู้ที่รักความเป็นไทย คือ** ผู้ที่มีความภาคภูมิใจ เห็นคุณค่า ชื่นชม มีส่วนร่วมในการอนุรักษ์ สืบทอด เผยแพร่ภูมิปัญญาไทย ขนบธรรมเนียมประเพณี ศิลปะและวัฒนธรรมไทย มีความกตัญญูกตเวที ใช้ภาษาไทยในการสื่อสารอย่างถูกต้องเหมาะสม

**ตัวชี้วัด**

๗.๑ ภาคภูมิใจในขนบธรรมเนียมประเพณี ศิลปะ วัฒนธรรมไทย และมีความ กตัญญูกตเวที

๗.๒ เห็นคุณค่าและใช้ภาษาไทยในการสื่อสารได้อย่างถูกต้องเหมาะสม

๗.๓ อนุรักษ์ และสืบทอดภูมิปัญญาไทย

**๘. จิตสาธารณะ**

**มีจิตสาธารณะ หมายถึง** คุณลักษณะที่แสดงออกถึงการมีส่วนร่วมในกิจกรรมหรือสถานการณ์ที่ก่อให้เกิดประโยชน์แก่ผู้อื่น ชุมชน และสังคม ด้วยความเต็มใจ กระตือรือร้น โดยไม่หวังผลตอบแทน

**ผู้ที่มีจิตสาธารณะ คือ** ผู้ที่มีลักษณะเป็นผู้ให้และช่วยเหลือผู้อื่น แบ่งปันความสุขส่วนตนเพื่อทำประโยชน์แก่ส่วนร่วม เข้าใจ เห็นในผู้ที่มีความเดือดร้อน อาสาช่วยเหลือสังคม อนุรักษ์สิ่งแวดล้อม ด้วยแรงกาย สติปัญญา ลงมือปฏิบัติเพื่อแก้ปัญหาหรือร่วมสร้างสรรค์สิ่งที่ดีงามให้เกิดในชุมชน โดยไม่หวังสิ่งตอบแทน

**ตัวชี้วัด**

๘.๑ ช่วยเหลือผู้อื่นด้วยความเต็มใจโดยไม่หวังผลตอบแทน

๘.๒ เข้าร่วมกิจกรรมที่เป็นประโยชน์ต่อโรงเรียน ชุมชน และสังคม

การพัฒนาผู้เรียนให้เกิดความสมดุล ต้องคำนึงถึงหลักพัฒนาการทางสมองและพหุปัญญา หลักสูตรโรงเรียนพัฒนศึกษา จึงกำหนดให้ผู้เรียนเรียนรู้ ๘ กลุ่มสาระการเรียนรู้ ( ชั้นประถมศึกษาปีที่๑ ,ชั้นประถมศึกษาปีที่ ๔ และชั้นมัธยมศึกษาปีที่๑ ) ดังนี้

1. ภาษาไทย
2. คณิตศาสตร์
3. วิทยาศาสตร์ และเทคโนโลยี
4. สังคมศึกษา ศาสนา และวัฒนธรรม

-ประวัติศาสตร์

-หน้าที่พลเมือง

1. สุขศึกษาและพลศึกษา
2. ศิลปะ
3. การงานอาชีพ
4. ภาษาต่างประเทศ

(ชั้นประถมศึกษาปีที่ 5 ,6 และ ชั้นมัธยมศึกษาปีที่ 2,3) ดังนี้

๑.ภาษาไทย

๒.คณิตศาสตร์

๓.วิทยาศาสตร์

๔.สังคมศึกษา ศาสนา และวัฒนธรรม

-ประวัติศาสตร์

-หน้าที่พลเมือง

๕.สุขศึกษาและพลศึกษา

๖.ศิลปะ

๗.การงานอาชีพและเทคโนโลยี

๘.ภาษาต่างประเทศ

สาระการเรียนรู้ประกอบด้วยองค์ความรู้ทักษะหรือกระบวนการเรียนรู้ และคุณลักษณะอันพึงประสงค์ ซึ่งกำหนดให้ผู้เรียนทุกคนในระดับการศึกษาขั้นพื้นฐานจำเป็นต้องเรียนรู้ โดยแบ่งเป็น ๘ กลุ่มสาระการเรียนรู้ ดังนี้

**องค์ความรู้ ทักษะสำคัญ**

**และคุณลักษณะ**

**ในหลักสูตรแกนกลางการศึกษา**

**ขั้นพื้นฐาน**

**วิทยาศาสตร์** : การนำความรู้และกระบวนการทางวิทยาศาสตร์ไปใช้ในการศึกษา ค้นคว้าหาความรู้ และแก้ปัญหาอย่างเป็นระบบ การคิดอย่างเป็นเหตุเป็นผล คิดวิเคราะห์ คิดสร้างสรรค์ และจิตวิทยาศาสตร์

**สังคมศึกษา ศาสนาและวัฒนธรรม** : การอยู่ร่วมกันในสังคมไทยและสังคมโลกอย่างสันติสุข การเป็นพลเมืองดี ศรัทธาในหลักธรรมของศาสนาการเห็นคุณค่าของทรัพยากรและสิ่งแวดล้อม ความรักชาติ และภูมิใจในความเป็นไทย

**ศิลปะ :** ความรู้และทักษะในการคิดริเริ่ม จินตนาการ สร้างสรรค์งานศิลปะ สุนทรียภาพและการเห็นคุณค่าทางศิลปะ

**ภาษาไทย**  : ความรู้ ทักษะและวัฒนธรรมการใช้ภาษาเพื่อ การสื่อสาร ความชื่นชม การเห็นคุณค่าภูมิปัญญา ไทย และภูมิใจในภาษาประจำชาติ

**ภาษาต่างประเทศ** :  ความรู้ทักษะ เจตคติ และวัฒนธรรม การใช้ภาษาต่างประเทศในการสื่อสาร การแสวงหาความรู้และการประกอบอาชีพ

**การงานอาชีพและเทคโนโลยี** : ความรู้ ทักษะ และเจตคติในการทำงาน การจัดการ การดำรงชีวิต การประกอบอาชีพ และการใช้เทคโนโลยี

**สุขศึกษาและพลศึกษา** : ความรู้ ทักษะและเจตคติในการสร้างเสริมสุขภาพพลานามัยของตนเองและผู้อื่น การป้องกันและปฏิบัติต่อ สิ่งต่าง ๆ ที่มีผลต่อสุขภาพ นและภายนอกโรงเรียนด้วยอย่างถูกวิธีและทักษะในการดำเนินชีวิต

**คณิตศาสตร์** : การนำความรู้ทักษะและกระบวนการทางคณิตศาสตร์ไปใช้ในการแก้ปัญหา การดำเนินชีวิต และศึกษาต่อ การมีเหตุมีผลมีเจตคติที่ดีต่อคณิตศาสตร์ พัฒนาการคิดอย่างเป็นระบบและสร้างสรรค์

**โครงสร้างเวลาเรียน**

**ระดับประถมศึกษา โรงเรียนพัฒนศึกษา** ปีการศึกษา ๒๕๖๑

|  |  |  |  |  |  |  |
| --- | --- | --- | --- | --- | --- | --- |
| **กลุ่มสาระการเรียนรู้/ กิจกรรม** | **เวลาเรียน** | | | | | |
| **ระดับประถมศึกษา** | | | | | |
| **ป. ๑** | **ป. ๒** | **ป. ๓** | **ป. ๔** | **ป. ๕** | **ป. ๖** |
| **⦁ *กลุ่มสาระการเรียนรู้*** |  |  |  |  |  |  |
| **ภาษาไทย** | ๒๐๐ | ๒๐๐ | ๒๐๐ | ๑๖๐ | ๑๖๐ | ๑๖๐ |
| **คณิตศาสตร์** | ๒๐๐ | ๒๐๐ | ๒๐๐ | ๑๖๐ | ๑๖๐ | ๑๖๐ |
| **วิทยาศาสตร์ (วิทยาศาสตร์และเทคโนโลยี ใน ป.1และ ป.4 )** | ๑๒๐ | ๘๐ | ๘๐ | ๑๒๐ | ๘๐ | ๘๐ |
| **สังคมศึกษา ศาสนา และวัฒนธรรม** | ๘๐ | ๘๐ | ๘๐ | ๑๒๐ | ๑๒๐ | ๑๒๐ |
| **⦁**  ประวัติศาสตร์ | ๔๐ | ๔๐ | ๔๐ | ๔๐ | ๔๐ | ๔๐ |
| ○หน้าที่พลเมือง วัฒนธรรมและการดำเนินชีวิตในสังคม | ๔๐ | ๔๐ | ๔๐ | ๘๐ | ๘๐ | ๘๐ |
| **⦁**  ศาสนา ศีลธรรม จริยธรรม |
| **⦁**  เศรษฐศาสตร์ |
| **⦁**  ภูมิศาสตร์ |
| **สุขศึกษาและพลศึกษา** | ๔๐ | ๔๐ | ๔๐ | ๘๐ | ๘๐ | ๘๐ |
| **ศิลปะ** | ๔๐ | ๔๐ | ๔๐ | ๘๐ | ๘๐ | ๘๐ |
| **การงานอาชีพและเทคโนโลยี (การงานอาชีพ ใน ป.1และ ป.4)** | ๔๐ | ๔๐ | ๔๐ | ๔๐ | ๘๐ | ๘๐ |
| **ภาษาต่างประเทศ** | ๑๒๐ | ๑๖๐ | ๑๖๐ | ๘๐ | ๘๐ | ๘๐ |
| **รวมเวลาเรียน (พื้นฐาน)** | **๘๔๐** | **๘๔๐** | **๘๔๐** | **๘๔๐** | **๘๔๐** | **๘๔๐** |
| ***⦁ รายวิชาเพิ่มเติม***  ○หน้าที่พลเมือง วัฒนธรรมและการดำเนินชีวิตในสังคม | ๔๐ | ๔๐ | ๔๐ | ๔๐ | ๔๐ | ๔๐ |
| ***⦁ กิจกรรมพัฒนาผู้เรียน*** | **๑๒๐** | **๑๒๐** | **๑๒๐** | **๑๒๐** | **๑๒๐** | **๑๒๐** |
| ○ กิจกรรมแนะแนว | ๔๐ | ๔๐ | ๔๐ | ๔๐ | ๔๐ | ๔๐ |
| ○ กิจกรรมนักเรียน  - ลูกเสือ ยุวกาชาด  - ชุมนุม | ๓๐  ๔๐ | ๓๐  ๔๐ | ๓๐  ๔๐ | ๓๐  ๔๐ | ๓๐  ๔๐ | ๓๐  ๔๐ |
| ○ กิจกรรมเพื่อสังคมและสาธารณประโยชน์ | ๑๐ | ๑๐ | ๑๐ | ๑๐ | ๑๐ | ๑๐ |
|  |  | | |  | | |
| **รวมเวลาเรียนทั้งหมด( ไม่ต่ำกว่า ๑,๐๐๐ชั่วโมง/ปี )** | **๑,๐๐๐ ชั่วโมง/ปี** | | | | | |

**หมายเหตุ**

**ภาษาอังกฤษ** จัดเป็นกิจกรรมเสริมหลักสูตรชั้นประถมศึกษาปีที่๑ = ๘๐ ชม./ปี ชั้นประถมศึกษาปีที่ ๒และ๓ = ๔๐ ชม./ปี โดยมีบันทึกแนวทางกิจกรรม และการวัดประเมินผลตัดสินผลการเรียน ผ่าน /ไม่ผ่าน และสามารถลงในแบบ ปพ.๑ รายงานผลการเรียนได้

**โครงสร้างเวลาเรียน**

**ระดับมัธยมศึกษา** **โรงเรียนพัฒนศึกษา** ปีการศึกษา ๒๕๖๑

|  |  |  |  |
| --- | --- | --- | --- |
| **กลุ่มสาระการเรียนรู้/ กิจกรรม** | **เวลาเรียน** | | |
| **ระดับมัธยมศึกษาตอนต้น** | | |
| **ม. ๑** | **ม. ๒** | **ม. ๓** |
| **⦁ *กลุ่มสาระการเรียนรู้*** |  |  |  |
| **ภาษาไทย** | ๑๒๐ (๓ นก.) | ๑๒๐ (๓ นก.) | ๑๒๐ (๓ นก.) |
| **คณิตศาสตร์** | ๑๒๐ (๓ นก.) | ๑๒๐ (๓ นก.) | ๑๒๐ (๓ นก.) |
| **วิทยาศาสตร์ (วิทยาศาสตร์และเทคโนโลยีใน ม.1)** | ๑๖๐ (๔ นก.) | ๑๒๐ (๓ นก.) | ๑๒๐ (๓ นก.) |
| **สังคมศึกษา ศาสนา และวัฒนธรรม** | ๑๖๐ (๔ นก.) | ๑๖๐ (๔ นก.) | ๑๖๐ (๔ นก.) |
| ○ ประวัติศาสตร์ | ๔๐ (๑นก.) | ๔๐ (๑นก.) | ๔๐ (๑นก.) |
| ○ ศาสนา ศีลธรรม จริยธรรม | ๑๒๐  (๓นก.) | ๑๒๐  (๓นก.) | ๑๒๐  (๓นก.) |
| ○ หน้าที่พลเมือง วัฒนธรรมและการดำเนินชีวิตในสังคม |
| ○ เศรษฐศาสตร์ |
| ○ ภูมิศาสตร์ |
| **สุขศึกษาและพลศึกษา** | ๘๐ (๒นก.) | ๘๐ (๒ นก.) | ๘๐ (๒ นก.) |
| **ศิลปะ** | ๘๐ (๒นก.) | ๘๐ (๒ นก.) | ๘๐ (๒ นก.) |
| **การงานอาชีพและเทคโนโลยี ( การงานอาชีพ ใน ม.1 )** | ๔๐ (๑นก.) | ๘๐ (๒ นก.) | ๘๐ (๒ นก.) |
| **ภาษาต่างประเทศ** | ๑๒๐ (๓ นก.) | ๑๒๐ (๓ นก.) | ๑๒๐ (๓ นก.) |
| **รวมเวลาเรียน (พื้นฐาน)** | **๘๘๐**(๒๒ นก.) | **๘๘๐**(๒๒ นก.) | **๘๘๐**(๒๒ นก.) |
| ***⦁ รายวิชาเพิ่มเติม*** | ๒๐๐ (๕ นก.) | ๒๐๐ (๕ นก.) | ๒๐๐ (๕ นก.) |
| ***⦁ กิจกรรมพัฒนาผู้เรียน*** | **๑๒๐** | **๑๒๐** | **๑๒๐** |
| ○ กิจกรรมแนะแนว | ๔๐ | ๔๐ | ๔๐ |
| ○ กิจกรรมนักเรียน  - ลูกเสือ เนตรนารี  - ชุมนุม | ๒๕  ๔๐ | ๒๕  ๔๐ | ๒๕  ๔๐ |
| ○ กิจกรรมเพื่อสังคมและสาธารณประโยชน์ | ๑๕ | ๑๕ | ๑๕ |
|  |  | | |
| **รวมเวลาเรียนทั้งหมด( ไม่ต่ำก่า ๑,๒๐๐ชั่วโมง/ปี )** | **๑,๒๐๐ ชั่วโมง/ปี** | | |

**โครงสร้างหลักสูตรชั้นประถมศึกษาปีที่ ๑**

|  |  |
| --- | --- |
| **รายวิชา / กิจกรรม** | **เวลาเรียน (ชม./ปี)** |
| **รายวิชาพื้นฐาน** | **๘๔๐** |
| ท๑๑๑๐๑ ภาษาไทย ๑ | ๒๐๐ |
| ค๑๑๑๐๑ คณิตศาสตร์ ๑ | ๒๐๐ |
| ว๑๑๑๐๑ วิทยาศาสตร์และเทคโนโลยี ๑ | ๑๒๐ |
| ส๑๑๑๐๑ สังคมศึกษา ศาสนาและวัฒนธรรม ๑ | ๔๐ |
| ส๑๑๑๐๒ ประวัติศาสตร์ ๑ | ๔๐ |
| พ๑๑๑๐๑ สุขศึกษาและพลศึกษา ๑ | ๔๐ |
| ศ๑๑๑๐๑ ศิลปะ ๑ | ๔๐ |
| ง๑๑๑๐๑ การงานอาชีพ ๑ | ๔๐ |
| อ๑๑๑๐๑ ภาษาอังกฤษ ๑ | ๑๒๐ |
| **รายวิชาเพิ่มเติม** |  |
| ส๑๑๒๓๑ หน้าที่พลเมือง วัฒนธรรมและการดำเนินชีวิตในสังคม๑ | ๔๐ |
| **กิจกรรมพัฒนาผู้เรียน** | **๑๒๐** |
| ⯀ กิจกรรมแนะแนว | ๔๐ |
| ⯀ กิจกรรมนักเรียน |  |
| ลูกเสือ / ยุวกาชาด | ๓๐ |
| ชุมนุม | ๔๐ |
| ⯀ กิจกรรมเพื่อสังคมและสาธารณประโยชน์ | ๑๐ |
|  |  |
| **รวมเวลาเรียนทั้งสิ้น** | ๑,๐๐๐ |

**หมายเหตุ**

๑.**ภาษาอังกฤษ** จัดเป็นกิจกรรมเสริมหลักสูตรชั้นประถมศึกษาปีที่๑ = ๘๐ ชม./ปี ชั้นประถมศึกษา

ปีที่ ๒และ๓ = ๔๐ ชม./ปี โดยมีบันทึกแนวทางกิจกรรม และการวัดประเมินผลตัดสินผลการเรียน ผ่าน /ไม่ผ่าน และสามารถลงในแบบ ปพ.๑ รายงานผลการเรียนได้

**โครงสร้างหลักสูตรชั้นประถมศึกษาปีที่ ๒**

|  |  |
| --- | --- |
| **รายวิชา / กิจกรรม** | **เวลาเรียน (ชม./ปี)** |
| **รายวิชาพื้นฐาน** | **๘๔๐** |
| ท๑๒๑๐๑ ภาษาไทย ๒ | ๒๐๐ |
| ค๑๒๑๐๑ คณิตศาสตร์ ๒ | ๒๐๐ |
| ว๑๒๑๐๑ วิทยาศาสตร์ ๒ | ๘๐ |
| ส๑๒๑๐๑ สังคมศึกษา ศาสนาและวัฒนธรรม ๒ | ๔๐ |
| ส๑๒๑๐๒ ประวัติศาสตร์ ๒ | ๔๐ |
| พ๑๒๑๐๑ สุขศึกษาและพลศึกษา๒ | ๔๐ |
| ศ๑๒๑๐๑ ศิลปะ ๒ | ๔๐ |
| ง๑๒๑๐๑ การงานอาชีพและเทคโนโลยี๒ | ๔๐ |
| อ๑๒๑๐๑ ภาษาอังกฤษ ๒ | ๑๖๐ |
| **รายวิชาเพิ่มเติม** |  |
| ส๑๒๒๓๒ หน้าที่พลเมือง วัฒนธรรมและการดำเนินชีวิตในสังคม๒ | ๔๐ |
| **กิจกรรมพัฒนาผู้เรียน** | **๑๒๐** |
| ⯀ กิจกรรมแนะแนว | ๔๐ |
| ⯀ กิจกรรมนักเรียน |  |
| ลูกเสือ / ยุวกาชาด | ๓๐ |
| ชุมนุม | ๔๐ |
| ⯀ กิจกรรมเพื่อสังคมและสาธารณประโยชน์ | ๑๐ |
|  |  |
| **รวมเวลาเรียนทั้งสิ้น** | ๑,๐๐๐ |

**หมายเหตุ**

๑.**ภาษาอังกฤษ** จัดเป็นกิจกรรมเสริมหลักสูตรชั้นประถมศึกษาปีที่๑ = ๘๐ ชม./ปี ชั้นประถมศึกษา

ปีที่ ๒และ๓ = ๔๐ ชม./ปี โดยมีบันทึกแนวทางกิจกรรม และการวัดประเมินผลตัดสินผลการเรียน ผ่าน /ไม่ผ่าน และสามารถลงในแบบ ปพ.๑ รายงานผลการเรียนได้

**โครงสร้างหลักสูตรชั้นประถมศึกษาปีที่ ๓**

|  |  |
| --- | --- |
| **รายวิชา / กิจกรรม** | **เวลาเรียน (ชม./ปี)** |
| **รายวิชาพื้นฐาน** | **๘๔๐** |
| ท๑๓๑๐๑ ภาษาไทย ๓ | ๒๐๐ |
| ค๑๓๑๐๑ คณิตศาสตร์ ๓ | ๒๐๐ |
| ว๑๓๑๐๑ วิทยาศาสตร์ ๓ | ๘๐ |
| ส๑๓๑๐๑ สังคมศึกษา ศาสนาและวัฒนธรรม ๓ | ๔๐ |
| ส๑๓๑๐๒ ประวัติศาสตร์๓ | ๔๐ |
| พ๑๓๑๐๑ สุขศึกษาและพลศึกษา ๓ | ๔๐ |
| ศ๑๓๑๐๑ ศิลปะ ๓ | ๔๐ |
| ง๑๓๑๐๑ การงานอาชีพและเทคโนโลยี ๓ | ๔๐ |
| อ๑๓๑๐๑ ภาษาอังกฤษ ๓ | ๑๖๐ |
| **รายวิชาเพิ่มเติม** |  |
| ส๑๓๒๓๓ หน้าที่พลเมือง วัฒนธรรมและการดำเนินชีวิตในสังคม๓ | ๔๐ |
| **กิจกรรมพัฒนาผู้เรียน** | **๑๒๐** |
| ⯀ กิจกรรมแนะแนว | ๔๐ |
| ⯀ กิจกรรมนักเรียน |  |
| ลูกเสือ / ยุวกาชาด | ๓๐ |
| ชุมนุม | ๔๐ |
| ⯀ กิจกรรมเพื่อสังคมและสาธารณประโยชน์ | ๑๐ |
|  |  |
| **รวมเวลาเรียนทั้งสิ้น** | ๑,๐๐๐ |

**หมายเหตุ**

๑.**ภาษาอังกฤษ** จัดเป็นกิจกรรมเสริมหลักสูตรชั้นประถมศึกษาปีที่๑ = ๘๐ ชม./ปี ชั้นประถมศึกษา

ปีที่ ๒และ๓ = ๔๐ ชม./ปี โดยมีบันทึกแนวทางกิจกรรม และการวัดประเมินผลตัดสินผลการเรียน ผ่าน /ไม่ผ่าน และสามารถลงในแบบ ปพ.๑ รายงานผลการเรียนได้

**โครงสร้างหลักสูตรชั้นประถมศึกษาปีที่ ๔**

|  |  |
| --- | --- |
| **รายวิชา / กิจกรรม** | **เวลาเรียน (ชม./ปี)** |
| **รายวิชาพื้นฐาน** | **๘๔๐** |
| ท๑๔๑๐๑ ภาษาไทย ๔ | ๑๖๐ |
| ค๑๔๑๐๑ คณิตศาสตร์ ๔ | ๑๖๐ |
| ว๑๔๑๐๑ วิทยาศาสตร์และเทคโนโลยี ๔ | ๑๒๐ |
| ส๑๔๑๐๑ สังคมศึกษาศาสนาและวัฒนธรรม ๔ | ๘๐ |
| ส๑๔๑๐๒ ประวัติศาสตร์ ๔ | ๔๐ |
| พ๑๔๑๐๑ สุขศึกษาและพลศึกษา ๔ | ๘๐ |
| ศ๑๔๑๐๑ ศิลปะ ๔ | ๘๐ |
| ง๑๔๑๐๑ การงานอาชีพ ๔ | ๔๐ |
| อ๑๔๑๐๑ ภาษาอังกฤษ ๔ | ๘๐ |
| **รายวิชาเพิ่มเติ่ม** | **๔๐** |
| ส๒๑๒๓๔ หน้าที่พลเมือง ๔ | ๔๐ |
| **กิจกรรมพัฒนาผู้เรียน** | **๑๒๐** |
| ⯀ กิจกรรมแนะแนว | ๔๐ |
| ⯀ กิจกรรมนักเรียน |  |
| ลูกเสือ / ยุวกาชาด | ๓๐ |
| ชุมนุม | ๔๐ |
| ⯀ กิจกรรมเพื่อสังคมและสาธารณประโยชน์ | ๑๐ |
|  |  |
| **รวมเวลาเรียนทั้งสิ้น** | ๑,๐๐๐ |

**โครงสร้างหลักสูตรชั้นประถมศึกษาปีที่ ๕**

|  |  |
| --- | --- |
| **รายวิชา / กิจกรรม** | **เวลาเรียน (ชม./ปี)** |
| **รายวิชาพื้นฐาน** | **๘๔๐** |
| ท๑๕๑๐๑ ภาษาไทย ๕ | ๑๖๐ |
| ค๑๕๑๐๑ คณิตศาสตร์ ๕ | ๑๖๐ |
| ว๑๕๑๐๑ วิทยาศาสตร์ ๕ | ๘๐ |
| ส๑๕๑๐๑ สังคมศึกษาศาสนาและวัฒนธรรม ๕ | ๘๐ |
| ส๑๕๑๐๒ ประวัติศาสตร์ ๕ | ๔๐ |
| พ๑๕๑๐๑ สุขศึกษาและพลศึกษา ๕ | ๘๐ |
| ศ๑๕๑๐๑ ศิลปะ ๕ | ๘๐ |
| ง๑๕๑๐๑ การงานอาชีพและเทคโนโลยี ๕ | ๘๐ |
| อ๑๕๑๐๑ ภาษาอังกฤษ ๕ | ๔๐ |
| **รายวิชาเพิ่มเติ่ม** | **๔๐** |
| ส๑๕๒๓๕ หน้าที่พลเมือง๕ | ๔๐ |
| **กิจกรรมพัฒนาผู้เรียน** | **๑๒๐** |
| ⯀ กิจกรรมแนะแนว | ๔๐ |
| ⯀ กิจกรรมนักเรียน |  |
| ลูกเสือ / ยุวกาชาด | ๓๐ |
| ชุมนุม | ๔๐ |
| ⯀ กิจกรรมเพื่อสังคมและสาธารณประโยชน์ | ๑๐ |
|  |  |
| **รวมเวลาเรียนทั้งสิ้น** | ๑,๐๐๐ |

**โครงสร้างหลักสูตรชั้นประถมศึกษาปีที่ ๖**

|  |  |
| --- | --- |
| **รายวิชา / กิจกรรม** | **เวลาเรียน (ชม./ปี)** |
| **รายวิชาพื้นฐาน** | **๘๔๐** |
| ท๑๖๑๐๑ ภาษาไทย ๖ | ๑๖๐ |
| ค๑๖๑๐๑ คณิตศาสตร์ ๖ | ๑๖๐ |
| ว๑๖๑๐๑ วิทยาศาสตร์ ๖ | ๘๐ |
| ส๑๖๑๐๑ สังคมศึกษาศาสนาและวัฒนธรรม ๖ | ๘๐ |
| ส๑๖๑๐๒ ประวัติศาสตร์ ๖ | ๔๐ |
| พ๑๖๑๐๑ สุขศึกษาและพลศึกษา ๖ | ๘๐ |
| ศ๑๖๑๐๑ ศิลปะ ๖ | ๘๐ |
| ง๑๖๑๐๑ การงานอาชีพและเทคโนโลยี ๖ | ๘๐ |
| อ๑๖๑๐๑ ภาษาอังกฤษ ๖ | ๘๐ |
| **รายวิชาเพิ่มเติ่ม** | **๔๐** |
| ส๑๖๒๓๖ หน้าที่พลเมือง๖ | ๔๐ |
| **กิจกรรมพัฒนาผู้เรียน** | **๑๒๐** |
| ⯀ กิจกรรมแนะแนว | ๔๐ |
| ⯀ กิจกรรมนักเรียน |  |
| ลูกเสือ / ยุวกาชาด | ๓๐ |
| ชุมนุม | ๔๐ |
| ⯀ กิจกรรมเพื่อสังคมและสาธารณประโยชน์ | ๑๐ |
|  |  |
| **รวมเวลาเรียนทั้งสิ้น** | ๑,๐๐๐ |

**โครงสร้างหลักสูตรชั้นมัธยมศึกษาปีที่ ๑ ปีการศึกษา ๒๕๖๑**

|  |  |  |  |
| --- | --- | --- | --- |
| **ภาคเรียนที่ ๑** | **(หน่วยกิต**  **/ ชม.)** | **ภาคเรียนที่ ๒** | **(หน่วยกิต / ชม.)** |
| **รายวิชาพื้นฐาน** | **๑๑**  **(๔๔๐)** | **รายวิชาพื้นฐาน** | **๑๑**  **(๔๔๐)** |
| ท๒๑๑๐๑ ภาษาไทย ๑ | ๑.๕ (๖๐) | ท๒๑๑๐๒ ภาษาไทย ๒ | ๑.๕ (๖๐) |
| ค๒๑๑๐๑ คณิตศาสตร์ ๑ | ๑.๕ (๖๐) | ค๒๑๑๐๒ คณิตศาสตร์ ๒ | ๑.๕ (๖๐) |
| ว๒๑๑๐๑ วิทยาศาสตร์ ๑ | ๑.๕ (๖๐) | ว๒๑๑๐๓ วิทยาศาสตร์ ๒ | ๑.๕ (๖๐) |
| ว๒๑๑๐๒ เทคโนโลยี ๑ | ๐.๕ (๒๐) | ว๒๑๑๐๔ เทคโนโลยี ๒ | ๐.๕ (๒๐) |
| ส๒๑๑๐๑ สังคมศึกษาศาสนาและวัฒนธรรม ๑ | ๑.๕ (๖๐) | ส๒๑๑๐๓ สังคมศึกษาศาสนาและวัฒนธรรม ๒ | ๑.๕ (๖๐) |
| ส๒๑๑๐๒ ประวัติศาสตร์ ๑ | ๐.๕ (๒๐) | ส๒๑๑๐๔ ประวัติศาสตร์ ๒ | ๐.๕(๒๐) |
| พ๒๑๑๐๑ สุขศึกษา ๑ | ๐.๕ (๒๐) | พ๒๑๑๐๓ สุขศึกษา ๒ | ๐.๕ (๒๐) |
| พ๒๑๑๐๒ พลศึกษา๑(วอลเลย์บอล ) | ๐.๕ (๒๐) | พ๒๑๑๐๔ พลศึกษา๒(กรีฑา) | ๐.๕ (๒๐) |
| ศ๒๑๑๐๑ ทัศนศิลป์ ๑ | ๐.๕ (๒๐) | ศ๒๑๑๐๓ ทัศนศิลป์ ๒ | ๐.๕ (๒๐) |
| ศ๒๑๑๐๒ ดนตรี-นาฎศิลป์ ๑ | ๐.๕ (๒๐) | ศ๒๑๑๐๔ ดนตรี-นาฎศิลป์ ๒ | ๐.๕ (๒๐ |
| ง๒๑๑๐๑ การงานอาชีพ ๑ | ๐.๕ (๒๐) | ง๒๑๑๐๒ การงานอาชีพ ๒ | ๐.๕ (๒๐) |
| อ๒๑๑๐๑ ภาษาอังกฤษ ๑ | ๑.๕ (๖๐) | อ๒๑๑๐๒ ภาษาอังกฤษ ๒ | ๑.๕ (๖๐) |
| **รายวิชาเพิ่มเติม** | **๒.๕ (๑๐๐)** | **รายวิชาเพิ่มเติม** | **๒.๕ (๑๐๐)** |
| ส๒๑๒๓๑ หน้าที่พลเมือง๑ | ๐.๕ (๒๐) | ส๒๑๒๓๒ หน้าที่พลเมือง๒ | ๐.๕ (๒๐) |
| ว๒๑๒๐๑ โครงงานวิทยาศาสตร์ ๑  ง ๒๑๒๐๑ เศรษฐกิจพอเพียง ๑ | ๐.๕ (๒๐) | ว๒๑๒๐๑โครงงานวิทยาศาสตร์๑  ง๒๑๒๐๑ เศรษฐกิจพอเพียง ๑ | ๐.๕ (๒๐) |
| ท๒๑๒๐๑ วรรณกรรมท้องถิ่น ๑  อ๒๑๒๐๑ ภาษาอังกฤษ ๑ | ๐.๕ (๒๐) | ท๒๑๒๐๑ วรรณกรรมท้องถิ่น ๑  อ๒๑๒๐๑ ภาษาอังกฤษ ๑ | ๐.๕ (๒๐) |
| ค๒๑๒๐๑ คณิตศาสตร์ ๑  ส๒๑๒๐๑ อาเซี่ยน ๑ | ๐.๕ (๒๐) | ค๒๑๒๐๑ คณิตศาสตร์ ๑  ส๒๑๒๐๑ อาเซี่ยน ๑ | ๐.๕ (๒๐) |
| ศ๒๑๒๐๑ นาฏศิลป์ ๑  ว๒๑๒๐๒ คอมพิวเตอร์ ๑ | ๐.๕ (๒๐) | ศ๒๑๒๐๑ นาฏศิลป์ ๑  ว๒๑๒๐๒ คอมพิวเตอร์ ๑ | ๐.๕ (๒๐) |
| **กิจกรรมพัฒนาผู้เรียน** | (๖๐) | **กิจกรรมพัฒนาผู้เรียน** | (๖๐) |
| ⯀กิจกรรมแนะแนว | (๒๐) | ⯀กิจกรรมแนะแนว | (๒๐) |
| ⯀กิจกรรมนักเรียน |  | ⯀กิจกรรมนักเรียน |  |
| ลูกเสือ / เนตรนารี | ๑๐ | ลูกเสือ / เนตรนารี | ๑๕ |
| ชุมนุม | ๒๐ | ชุมนุม | ๒๐ |
| ⯀กิจกรรมเพื่อสังคมและสาธารณประโยชน์ | ๑๐ | ⯀กิจกรรมเพื่อสังคมและสาธารณประโยชน์ | ๕ |
|  |  |  |  |
| **รวมเวลาเรียนทั้งสิ้น** | **๖๐๐** | **รวมเวลาเรียนทั้งสิ้น** | **๖๐๐** |

**โครงสร้างหลักสูตรชั้นมัธยมศึกษาปีที่ ๒ ปี๒๕๖๑**

|  |  |  |  |
| --- | --- | --- | --- |
| **ภาคเรียนที่ ๑** | **(หน่วยกิต / ชม.)** | **ภาคเรียนที่ ๒** | **(หน่วยกิต / ชม.)** |
| **รายวิชาพื้นฐาน** | **๑๑ (๔๔๐)** | **รายวิชาพื้นฐาน** | **๑๑ (๔๔๐)** |
| ท๒๒๑๐๑ ภาษาไทย ๓ | ๑.๕ (๖๐) | ท๒๒๑๐๒ ภาษาไทย ๔ | ๑.๕ (๖๐) |
| ค๒๒๑๐๑ คณิตศาสตร์ ๓ | ๑.๕ (๖๐) | ค๒๒๑๐๒ คณิตศาสตร์ ๔ | ๑.๕ (๖๐) |
| ว๒๒๑๐๑ วิทยาศาสตร์ ๓ | ๑.๕ (๖๐) | ว๒๒๑๐๒ วิทยาศาสตร์ ๔ | ๑.๕ (๖๐) |
| ส๒๒๑๐๑ สังคมศึกษาศาสนาและวัฒนธรรม ๓ | ๑.๕ (๖๐) | ส๒๒๑๐๓ สังคมศึกษาศาสนาและวัฒนธรรม ๔ | ๑.๕ (๖๐) |
| ส๒๒๑๐๒ ประวัติศาสตร์ ๓ | ๐.๕(๒๐) | ส๒๒๑๐๔ ประวัติศาสตร์ ๔ | ๐.๕(๒๐) |
| พ๒๒๑๐๑ สุขศึกษา ๓ | ๐.๕ (๒๐) | พ๒๒๑๐๓ สุขศึกษา ๔ | ๐.๕ (๒๐) |
| พ๒๒๑๐๒ พละศึกษา๓( ตะกร้อ ) | ๐.๕ (๒๐) | พ๒๒๑๐๔ พลศึกษา๔(ฟุตซอล) | ๐.๕ (๒๐) |
| ศ๒๒๑๐๑ ทัศนศิลป์ ๓ | ๐.๕ (๒๐) | ศ๒๒๑๐๓ ทัศนศิลป์ ๔ | ๐.๕ (๒๐) |
| ศ๒๒๑๐๒ ดนตรี-นาฎศิลป์ ๓ | ๐.๕ (๒๐) | ศ๒๒๑๐๔ ดนตรี-นาฎศิลป์ ๔ | ๐.๕ (๒๐) |
| ง๒๒๑๐๑ การงานอาชีพและเทคโนโลยี ๓ | ๒.๐ (๘๐) | ง๒๒๑๐๒ การงานอาชีพและเทคโนโลยี ๔ | ๒.๐ (๘๐) |
| อ๒๒๑๐๑ ภาษาอังกฤษ ๓ | ๑.๕ (๖๐) | อ๒๒๑๐๒ ภาษาอังกฤษ ๔ | ๑.๕ (๖๐) |
| **รายวิชาเพิ่มเติม** | **๒.๕ (๑๐๐)** | **รายวิชาเพิ่มเติม** | **๒.๕ (๑๐๐)** |
| ส๒๒๒๓๓ หน้าที่พลเมือง๓ | ๐.๕ (๒๐) | ส๒๒๒๓๔ หน้าที่พลเมือง๔ | ๐.๕ (๒๐) |
| ว๒๒๒๐๑ โครงงานวิทยาศาสตร์ ๒  ง ๒๒๒๐๑ เศรษฐกิจพอเพียง ๒ | ๐.๕ (๒๐) | ว๒๒๒๐๑โครงงานวิทยาศาสตร์๒  ง๒๒๒๐๑ เศรษฐกิจพอเพียง ๒ | ๐.๕ (๒๐) |
| ท๒๒๒๐๑ อ่านเขียนเรียนเพลิน ๑  อ๒๒๒๐๑ ภาษาอังกฤษ ๒ | ๐.๕ (๒๐) | ท๒๒๒๐๑ อ่านเขียนเรียนเพลิน ๑  อ๒๒๒๐๑ ภาษาอังกฤษ ๒ | ๐.๕ (๒๐) |
| ค๒๒๒๐๑ คณิตศาสตร์ ๒  ส๒๒๒๐๑ อาเซี่ยน ๒ | ๐.๕ (๒๐) | ค๒๒๒๐๑ คณิตศาสตร์ ๒  ส๒๒๒๐๑ อาเซี่ยน ๒ | ๐.๕ (๒๐) |
| ศ๒๒๒๐๑ นาฏศิลป์ ๒/  ง๒๒๒๐๒ คอมพิวเตอร์ ๒ | ๐.๕ (๒๐) | ศ๒๒๒๐๑ นาฏศิลป์ ๒/  ง๒๒๒๐๒ คอมพิวเตอร์ ๒ | ๐.๕ (๒๐) |
| **กิจกรรมพัฒนาผู้เรียน** | (๖๐) | **กิจกรรมพัฒนาผู้เรียน** | (๖๐) |
| ⯀กิจกรรมแนะแนว | ๒๐ | ⯀กิจกรรมแนะแนว | ๒๐ |
| ⯀กิจกรรมนักเรียน |  | ⯀กิจกรรมนักเรียน |  |
| ลูกเสือ / เนตรนารี | ๑๐ | ลูกเสือ / เนตรนารี | ๑๕ |
| ชุมนุม | ๒๐ | ชุมนุม | ๒๐ |
| ⯀กิจกรรมเพื่อสังคมและสาธารณประโยชน์ | ๑๐ | ⯀กิจกรรมเพื่อสังคมและสาธารณประโยชน์ | ๕ |
|  |  |  |  |
| **รวมเวลาเรียนทั้งสิ้น** | **๖๐๐** | **รวมเวลาเรียนทั้งสิ้น** | **๖๐๐** |

**โครงสร้างหลักสูตรชั้นมัธยมศึกษาปีที่ ๓ ปี ๒๕๖๑**

|  |  |  |  |
| --- | --- | --- | --- |
| **ภาคเรียนที่ ๑** | **(หน่วยกิต / ชม.)** | **ภาคเรียนที่ ๒** | **(หน่วยกิต / ชม.)** |
| **รายวิชาพื้นฐาน** | **๑๑ (๔๔๐)** | **รายวิชาพื้นฐาน** | **๑๑ (๔๔๐)** |
| ท๒๓๑๐๑ ภาษาไทย ๕ | ๑.๕ (๖๐) | ท๒๓๑๐๒ ภาษาไทย ๖ | ๑.๕ (๖๐) |
| ค๒๓๑๐๑ คณิตศาสตร์ ๕ | ๑.๕ (๖๐) | ค๒๓๑๐๒ คณิตศาสตร์ ๖ | ๑.๕ (๖๐) |
| ว๒๓๑๐๑ วิทยาศาสตร์ ๕ | ๑.๕ (๖๐) | ว๒๓๑๐๒ วิทยาศาสตร์ ๖ | ๑.๕ (๖๐) |
| ส๒๓๑๐๑ สังคมศึกษาศาสนาและวัฒนธรรม ๕ | ๑.๕ (๖๐) | ส๒๓๑๐๓ สังคมศึกษาศาสนาและวัฒนธรรม ๖ | ๑.๕ (๖๐) |
| ส๒๓๑๐๒ ประวัติศาสตร์ ๕ | ๐.๕(๒๐) | ส๒๓๑๐๔ ประวัติศาสตร์ ๖ | ๐.๕(๒๐) |
| พ๒๓๑๐๑ สุขศึกษา ๕ | ๐.๕ (๒๐) | พ๒๓๑๐๓ สุขศึกษา ๖ | ๐.๕ (๒๐) |
| พ๒๓๑๐๒ พละศึกษา๕ ( ฟุตบอล ) | ๐.๕ (๒๐) | พ๒๓๑๐๔ พละศึกษษ๖( ลีลาศ ) | ๐.๕ (๒๐) |
| ศ๒๓๑๐๑ ทัศนศิลป์ ๕ | ๐.๕ (๒๐) | ศ๒๓๑๐๓ ทัศนศิลป์ ๖ | ๐.๕ (๒๐) |
| ศ๒๓๑๐๒ ดนตรี-นาฎศิลป์ ๕ | ๐.๕ (๒๐) | ศ๒๓๑๐๔ ดนตรี-นาฎศิลป์ ๖ | ๐.๕ (๒๐) |
| ง๒๓๑๐๑ การงานอาชีพและเทคโนโลยี ๕ | ๒.๐ (๘๐) | ง๒๓๑๐๒ การงานอาชีพและเทคโนโลยี ๖ | ๒.๐ (๘๐) |
| อ๒๓๑๐๑ ภาษาอังกฤษ ๕ | ๑.๕ (๖๐) | อ๒๓๑๐๒ ภาษาอังกฤษ ๖ | ๑.๕ (๖๐) |
| **รายวิชาเพิ่มเติม** | **๒.๕ (๑๐๐)** | **รายวิชาเพิ่มเติม** | **๒.๕ (๑๐๐)** |
| ส๒๓๒๓๕ หน้าที่พลเมือง๕ | ๐.๕ (๒๐) | ส๒๓๒๓๖ หน้าที่พลเมือง๖ | ๐.๕ (๒๐) |
| ว๒๓๒๐๑ ของเล่นเชิงวิทย์ ๑  ง ๒๓๒๐๑ เศรษฐกิจพอเพียง ๓ | ๐.๕ (๒๐) | ว๒๓๒๐๑ ของเล่นเชิงวิทย์ ๑  ง ๒๓๒๐๑ เศรษฐกิจพอเพียง ๓ | ๐.๕ (๒๐) |
| ท๒๓๒๐๑ อ่านเขียนเรียนเพลิน ๒  อ๒๓๒๐๑ ภาษาอังกฤษ๓ | ๐.๕ (๒๐) | ท๒๓๒๐๑ อ่านเขียนเรียนเพลิน ๒  อ๒๓๒๐๑ ภาษาอังกฤษ ๓ | ๐.๕ (๒๐) |
| ค๒๓๒๐๑ คณิตศาสตร์ ๓  ส๒๓๒๐๑ อาเซี่ยน ๓ | ๐.๕ (๒๐) | ค๒๓๒๐๑ คณิตศาสตร์ ๓  ส๒๓๒๐๑ อาเซี่ยน ๓ | ๐.๕ (๒๐) |
| ศ๒๓๒๐๑ นาฏศิลป์ ๓/  ง๒๓๒๐๒ คอมพิวเตอร์ ๓ | ๐.๕ (๒๐) | ศ๒๓๒๐๑ นาฏศิลป์ ๓/  ง๒๓๒๐๒ คอมพิวเตอร์ ๓ | ๐.๕ (๒๐) |
| **กิจกรรมพัฒนาผู้เรียน** | (๖๐) | **กิจกรรมพัฒนาผู้เรียน** | (๖๐) |
| ⯀ กิจกรรมแนะแนว | (๒๐) | ⯀ กิจกรรมแนะแนว | (๒๐) |
| ⯀ กิจกรรมนักเรียน |  | ⯀ กิจกรรมนักเรียน |  |
| ลูกเสือ / เนตรนารี | ๑๐ | ลูกเสือ / เนตรนารี | ๑๕ |
| ชุมนุม | ๒๐ | ชุมนุม | ๒๐ |
| ⯀ กิจกรรมเพื่อสังคมแสาธารณประโยชน์ | ๑๐ | ⯀กิจกรรมเพื่อสังคมแสาธารณประโยชน์ | ๕ |
|  |  |  |  |
| **รวมเวลาเรียนทั้งสิ้น** | **๖๐๐** | **รวมเวลาเรียนทั้งสิ้น** | **๖๐๐** |

**คำอธิบายรายวิชาพื้นฐาน**

**คณิตศาสตร์๑ กลุ่มสาระการเรียนรู้คณิตศาสตร์**

**ชั้นประถมศึกษาปีที่ ๑ เวลา ๒๐๐ ชั่วโมง**

**คำอธิบายรายวิชา**

ศึกษา ฝึกทักษะการคิดคำนวณและฝึกแก้ปัญหา จำนวนนับ ๑ ถึง ๑๐๐ และ ๐ บอกและแสดงจำนวนสิ่งต่าง ๆ ตามจำนวนที่กำหนด อ่านและเขียนตัวเลขฮินดูอารบิก ตัวเลขไทย การบอกอันดับที่หลัก ค่าของเลขโดดในแต่ละหลัก และเขียนแสดงจำนวนในรูปกระจาย เปรียบเทียบจำนวนนับไม่เกิน ๑๐๐ และ ๐ โดยใช้เครื่องหมาย = ≠ > < เรียงลำดับจำนวนตั้งแต่ ๓ ถึง ๕ จำนวน และหาค่าของตัวไม่ทราบค่าในประโยคสัญลักษณ์แสดงการบวก การลบ การแก้โจทย์ปัญหาการบวก การลบ ของจำนวนนับไม่เกิน ๑๐๐ และ ๐ ความยาวและน้ำหนัก สร้างโจทย์ปัญหาพร้อมทั้งแสดงวิธีหาคำตอบของโจทย์ปัญหาการบวก การลบ ของจำนวนนับไม่เกิน ๑๐๐ และ ๐ ระบุจำนวนที่หายไปในแบบรูปของจำนวนที่เพิ่มขึ้นหรือลดลงทีละ๑ ทีละ ๑๐ รูปที่หายไปในแบบรูปซ้ำของรูปเรขาคณิตและรูปอื่น ๆ ที่สมาชิกใน แต่ละชุดที่ซ้ำมี ๒ รูป วัดและเปรียบเทียบความยาวเป็นเซนติเมตร เป็นเมตร น้ำหนักเป็นกิโลกรัมเป็นขีด และใช้หน่วยที่ไม่ใช่หน่วยมาตรฐาน จำแนกรูปสามเหลี่ยม รูปสี่เหลี่ยม วงกลม วงรี ทรงสี่เหลี่ยมมุมฉาก ทรงกลม ทรงกระบอก และกรวย ใช้ข้อมูลจากแผนภูมิรูปภาพในการหาคำตอบของโจทย์ปัญหา เมื่อกำหนดรูป ๑ รูปแทน ๑ หน่วย

**มาตรฐาน/ตัวชี้วัด**

**ค ๑.๑** ป.๑/๑ , ป.๑/๒ , ป.๑/๓ , ป.๑/๔ , ป.๑/๕

**ค ๑.๒** ป.๑/๑

**ค ๒.๑** ป.๑/๑ , ป.๑/๒

**ค ๒.๒** ป.๑/๑

**ค ๓.๑** ป.๑/๑

**รวมทั้งหมด ๑๐ ตัวชี้วัด**

**คำอธิบายรายวิชาพื้นฐาน**

**วิทยาศาสตร์๑ กลุ่มสาระการเรียนรู้วิทยาศาสตร์และเทคโนโลยี**

**ชั้นประถมศึกษาปีที่ ๑ เวลา ๘๐ ชั่วโมง**

**คำอธิบายรายวิชา**

ระบุชื่อพืชและสัตว์ที่อาศัยอยู่บริเวณต่างๆที่ได้จากการสำรวจบอกสภาพแวดล้อมที่เหมาะสมในบริเวณที่พืชและสัตว์อาศัยอยู่ในบริเวณที่สำรวจบรรยายลักษณะและบอกหน้าที่ส่วนต่างๆของร่างกายมนุษย์ สัตว์และพืชรวมทั้งบรรยายการทำหน้าที่ร่วมกันของส่วนต่างๆของร่างกายมนุษย์ในการทำกิจกรรมต่างๆจากข้อมูลที่รวบรวมได้ ตระหนักถึงความสำคัญของส่วนต่างๆของร่างกายของตนเองและการดูแลส่วนต่างๆอย่างถูกต้องและปลอดภัยอธิบายสมบัติที่สังเกตได้ของวัสดุที่ทำจากวัสดุชนิดเดียวหรือหลายชนิดประกอบกันโดยใช้หลักฐานเชิงประจักษ์ ระบุชนิดของวัสดุและจัดกลุ่มวัสดุตามสมบัติที่สังเกตได้ บรรยายการเกิดเสียงและทิศทางการเคลื่อนที่ของเสียงจากหลักฐานเชิงประจักษ์ ระบุดาวที่ปรากฏบนท้องฟ้าในเวลากลางวันและกลางคืนจากข้อมูลที่รวบรวมได้ อธิบายสาเหตุที่มองไม่เห็นดวงดาวส่วนใหญ่ในเวลากลางวันจากหลักฐานเชิงประจักษ์ อธิบายลักษณะภายนอกของหินจากลักษณะเฉพาะตัวที่สังเกตได้ศึกษาและฝึกทักษะในการแก้ปัญหาโดยใช้ขั้นตอนการแก้ปัญหาอย่างง่าย การแสดงขั้นตอนการแก้ปัญหาโดยการเขียน บอกเล่า วาดภาพ หรือใช้สัญลักษณ์ การเขียนโปรแกรมอย่างง่ายโดยใช้ซอฟต์แวร์หรือสื่อ การใช้งานอุปกรณ์เทคโนโลยีเบื้องต้น การใช้งานซอฟต์แวร์เบื้องต้นการสร้าง จัดเก็บ และเรียกใช้ไฟล์ตามวัตถุประสงค์ การใช้เทคโนโลยีสารสนเทศอย่างปลอดภัยข้อปฏิบัติในการใช้งานและการดูแลรักษาอุปกรณ์ การใช้งานเทคโนโลยีสารสนเทศอย่างเหมาะสม

**มาตรฐาน/ตัวชี้วัด**

**ว ๑.๑** ป.๑/๑, ป.๑/๒

**ว ๑.๒** ป.๑/๑, ป.๑/๒

**ว ๒.๑** ป.๑/๑, ป.๑/๒

**ว ๒.๓** ป.๑/๑

**ว ๓.๑** ป.๑/๑, ป.๑/๒

**ว ๓.๒** ป.๑/๑

**ว ๔.๒** ป.๑/๑, ป.๑/๒, ป.๑/๓, ป.๑/๔, ป.๑/๕

**รวมทั้งหมด ๑๕ ตัวชี้วัด**

**คำอธิบายรายวิชาพื้นฐาน**

ส ๑๑๑๐๑ สังคมศึกษา ศาสนาฯ๑ กลุ่มสาระการเรียนรู้สังคมศึกษา ศาสนาและวัฒนธรรม

ชั้นประถมศึกษาปีที่ ๑ เวลา ๔๐ ชั่วโมง

**คำอธิบายรายวิชา**

สังเกต ศึกษาค้นคว้า รวบรวมข้อมูล อภิปราย ความหมาย ความสำคัญ องค์ประกอบเบื้องต้นของศาสนา ประโยชน์ ประวัติ ศาสดาของศาสนา สรุปใจความสำคัญของคัมภีร์  ความคิดหลักของศาสนา สรุปหลักจริยธรรม การบำเพ็ญประโยชน์ วิธีปฏิบัติ  การใช้ภาษาเกี่ยวกับศาสนพิธี พิธีกรรมในวันสำคัญ ฝึกปฏิบัติการบริหารจิต  การเจริญปัญญาเบื้องต้น เปรียบเทียบ การทำความดี ปฏิบัติตนตามคำแนะนำ รวบรวมขั้นตอน ของศาสนพิธี คุณลักษณะของการเป็นพลเมืองดีในสังคมประชาธิปไตยมีความรับผิดชอบ ความซื่อสัตย์ ความกล้าหาญ ความเสียสละ  การเคารพสิทธิและหน้าที่  วัฒนธรรม ภูมิปัญญาท้องถิ่น การแก้ปัญหาความขัดแย้งในครอบครัว กฎ กติกา  ความหมาย ความสำคัญของรัฐธรรมนูญ ประโยชน์ของรายรับ-รายจ่าย ต้นทุนผลประโยชน์ที่ได้รับทรัพยากรในท้องถิ่น ระบบเศรษฐกิจพอเพียง อาชีพของครอบครัวและชุมชน การซื้อขายแลกเปลี่ยนสินค้าและบริการ ในชีวิตประจำวัน ลักษณะทางกายภาพของบ้าน โรงเรียน และชุมชน องค์ประกอบของ  แผนผัง การเขียนแผนที่เบื้องต้นอย่างง่าย ทรัพยากรธรรมชาติ การพึ่งพาอาศัยซึ่งกันและกัน ผลเสียการทำลายทรัพยากรธรรมชาติ   สิ่งแวดล้อมทางสังคม การสร้างสรรค์  สิ่งแวดล้อม การอนุรักษ์สิ่งแวดล้อมทางธรรมชาติ และทางสังคม โดยใช้กระบวนการทางสังคม กระบวนการสืบค้น กระบวนการกลุ่มและกระบวนการแก้ปัญหา

เพื่อให้เกิดความรู้ ความเข้าใจ สามารถนำไปปฏิบัติในการดำเนินชีวิต มีคุณธรรม จริยธรรม มีคุณลักษณะอันพึงประสงค์ในด้านรักชาติ ศาสน์ กษัตริย์ ซื่อสัตย์ มีวินัย ใฝ่เรียนรู้ รักความเป็นไทย มีจิตสาธารณะ สามารถดำเนินชีวิตอย่างสันติสุขในสังคมไทย และสังคมโลก สามารถนำความรู้ไปใช้ให้เกิดประโยชน์โดยใช้หลักปรัชญาของเศรษฐกิจพอเพียงและสามารถนำไปประยุกต์ใช้กับชีวิตประจำวันได้อย่างถูกต้องเหมาะสม

**มาตรฐาน/ตัวชี้วัด**

**ส ๑.๑** ป.๑/๑ , ป.๑/๒ , ป.๑/๓ , ป.๑/๔  **ส ๑.๒** ป.๑/๑ , ป.๑/๒ , ป.๑/๓

**ส ๒.๑** ป.๑/๑ , ป.๑/๒  **ส ๒.๒** ป.๑/๑ , ป.๑/๒ , ป.๑/๓

**ส ๓.๑** ป.๑/๑ , ป.๑/๒ , ป.๑/๓  **ส ๓.๒** ป.๑/๑

**ส ๕.๑** ป.๑/๑ , ป.๑/๒ , ป.๑/๓ , ป.๑/๔ **ส ๕.๒** ป.๑/๑ , ป.๑/๒ , ป.๑/๓

**รวม ๘ มาตรฐาน ๒๓ ตัวชี้วัด**

**คำอธิบายรายวิชา**

**กลุ่มสาระการเรียนรู้คณิตศาสตร์**

**ค๑๔๑๐๑ คณิตศาสตร์ ๔ กลุ่มสาระการเรียนรู้คณิตศาสตร์ ชั้นประถมศึกษาปีที่ ๔ เวลา ๑๖๐ ชั่วโมง**

**คำอธิบายรายวิชา**

จำนวนนับที่มากกว่า 100,000 และ 0 การอ่าน การเขียนตัวเลขฮินดูอารบิก ตัวเลขไทยและ

ตัวหนังสือแสดงจำนวน หลัก ค่าประจำหลักและค่าของเลขโดด ในแต่ละหลัก และการเขียนตัวเลขแสดงจำนวนในรูปกระจาย การเปรียบเทียบและเรียงลำดับจำนวน ค่าประมาณของจำนวนนับและการใช้เครื่องหมาย = เศษส่วน เศษส่วนแท้ เศษเกินจำนวนคละ ความสัมพันธ์ระหว่างจำนวนคละและเศษเกินเศษส่วนที่เท่ากัน เศษส่วนอย่างต่ำ และเศษส่วนที่เท่ากับจำนวนนับ การเปรียบเทียบ เรียงลำดับเศษส่วนและจำนวนคละ ทศนิยม การอ่านและการเขียนทศนิยมไม่เกิน 3 ตำแหน่ง ตามปริมาณที่กำหนด หลัก ค่าประจำหลัก ค่าของเลขโดดในแต่ละหลักของทศนิยม และการเขียนตัวเลขแสดงทศนิยมในรูปกระจาย ทศนิยมที่เท่ากัน การเปรียบเทียบและเรียงลำดับทศนิยม การบวก การลบ การคูณ การหารจานวนนับ ที่มากกว่า 100,000 และ 0 การประมาณผลลัพธ์ของการบวก การลบ การคูณ การหาร การบวกและการลบ การคูณและการหาร การบวก ลบ คูณ หารระคน การแก้โจทย์ปัญหาและการสร้างโจทย์ปัญหา พร้อมทั้งหาคำตอบ การบวก การลบเศษส่วน การบวก การลบเศษส่วนและจำนวนคละ การแก้โจทย์ ปัญหากำรบวกและโจทย์ปัญหา การลบเศษส่วนและจำนวนคละ การบวก การลบทศนิยม การบวก การลบทศนิยม การแก้โจทย์ปัญหาการบวก การลบ ทศนิยม ไม่เกิน 2 ขั้นตอน แบบรูป แบบรูปของจำนวนที่เกิดจากการคูณ การหาร ด้วยจำนวนเดียวกัน

เวลา การบอกระยะเวลาเป็นวินาที นาที ชั่วโมง วัน สัปดาห์ เดือน ปี การเปรียบเทียบระยะเวลาโดยใช้ความสัมพันธ์ระหว่างหน่วยเวลา การอ่านตารางเวลา การแก้โจทย์ปัญหาเกี่ยวกับเวลา การวัดและสร้างมุม

การวัดขนาดของมุมโดยใช้โพรแทรกเตอร์ การสร้างมุมเมื่อกำหนดขนาดของมุม รูปสี่เหลี่ยมมุมฉาก ความยาวรอบรูปของรูปสี่เหลี่ยมมุมฉาก พื้นที่ของรูปสี่เหลี่ยมมุมฉาก การแก้โจทย์ปัญหาเกี่ยวกับความยาวรอบรูป และพื้นที่ของรูปสี่เหลี่ยมมุมฉาก รูปเรขาคณิต ระนาบ จุด เส้นตรง รังสี ส่วนของเส้นตรงและสัญลักษณ์แสดงเส้นตรง รังสี ส่วนของเส้นตรง มุม ส่วนประกอบของมุม การเรียกชื่อมุม สัญลักษณ์แสดงมุม ชนิดของมุม ชนิดและสมบัติของรูปสี่เหลี่ยมมุมฉาก การสร้างรูปสี่เหลี่ยมมุมฉาก

การนำเสนอข้อมูล การอ่านและการเขียนแผนภูมิแท่ง (ไม่รวมการย่นระยะ) การอ่านตารางสองทาง (two-way table)

เพื่อให้ผู้เรียนได้ศึกษาค้นคว้าโดยปฏิบัติจริง ทดลอง สรุป รายงาน เพื่อพัฒนาทักษะ /กระบวนการในการคิดคำนวณ การแก้ปัญหา การให้เหตุผล การสื่อความหมายทางคณิตศาสตร์ และนำประสบการณ์ด้านความรู้ ความคิด ทักษะกระบวนการที่ได้ไปใช้ในการเรียนรู้สิ่งต่าง ๆ และใช้ในชีวิตประจำวันอย่างสร้างสรรค์ รวมทั้งเห็นคุณค่าและมีเจตคติที่ดีต่อคณิตศาสตร์ สามารถทำงานอย่างเป็นระบบ รอบคอบ มีความรับผิดชอบ

มีวิจารณญาณ และเชื่อมั่นในตนเอง

**รหัสตัวชี้วัด**

ค ๑.๑ ป.๔/๑, ป.๔/๒, ป.๔/๓, ป.๔/๔, ป.๔/๕, ป.๔/๖, ป.๔/๗, ป.๔/๘, ป.๔/๙, ป.๔/๑๐,

ป.๔/๑๑, ป.๔/๑๒, ป.๔/๑๓, ป.๔/๑๔, ป.๔/๑๕, ป.๔/๑๖

ค ๒.๑ ป.๔/๑, ป.๔/๒, ป๔/๓

ค ๒.๒ ป.๔/๑, ป.๔/๒

ค ๓.๑ ป.๔/๑

**รวมทั้งหมด ๒๒ ตัวชี้วัด**

**คำอธิบายรายวิชาพื้นฐาน**

**ว๑๔๑๐๑ วิทยาศาสตร์๔ กลุ่มสาระการเรียนรู้วิทยาศาสตร์และเทคโนโลยีชั้นประถมศึกษาปีที่ ๔ เวลา ๘๐ ชั่วโมง**

**………………………..**

**คำอธิบายรายวิชา**

บรรยายหน้าที่ของราก ลำต้น ใบและดอกของพืชดอกโดยใช้ข้อมูลที่รวบรวมได้ จำแนกสิ่งมีชีวิตโดยใช้ความเหมือนและความแตกต่างของลักษณะของสิ่งมีชีวิต ออกเป็นกลุ่มพืช กลุ่มสัตว์และกลุ่มที่ไม่ใช่พืชและสัตว์ จำแนกพืชออกเป็นพืชดอกและพืชไม่มีดอกโดยใช้การมีดอกเกณฑ์ โดยใช้ข้อมูลที่รวบรวมได้ จำแนกสัตว์ออกเป็นสัตว์มีกระดูกสันหลังและสัตว์ไม่มีกระดูกสันหลัง โดยใช้การมีกระดูกสันหลังเป็นเกณฑ์ โดยใช้ข้อมูลที่รวบรวมได้ บรรยายลักษณะเฉพาะที่สังเกตได้ของสัตว์มีกระดูกสันหลังในกลุ่มปลา กลุ่มสัตว์สะเทน้ำสะเทินบก กลุ่มสัตว์เลื้อยคลาน กลุ่มนก และกลุ่มสัตว์เลียงลูกด้วยนม และตัวอย่างสิ่งมีชีวิตในแต่ละกลุ่ม เปรียบเทียบสมบัติทางกายภาพ ด้านความแข็ง สภาพยืดหยุ่น การนำความร้อนและการนำไฟฟ้าของวัสดุโดยใช้หลักฐานเชิงประจักษ์จากการทดลองและระบุการนำสมบัติเรื่องความแข็งสภาพยืดหยุ่นการนำความร้อนและการนำไฟฟ้าของวัสดุไปใช้ในชีวิตประจำวันผ่านกระบวนการออกแบบชิ้นงาน แลกเปลี่ยนความคิดกับผู้อื่นโดยการอภิปรายเกี่ยวกับสมบัติทางกายภาพของวัสดุอย่างมีเหตุผลจากการทดลอง เปรียบเทียบสมบัติของสสารทั้ง ๓ สถานะ จากข้อมูลที่ได้จากการสังเกตมวล การต้องการที่อยู่รูปร่างและปริมาตรของสสาร ใช้เครื่องมือเพื่อวัดมวล และปริมาตรของสสารทั้ง ๓ สถานะ ระบุผลของแรงโน้มถ่วงที่มีต่อวัตถุจากหลักฐานเชิงประจักษ์ ใช้เครื่องชั่งสปริงในการวัดน้ำหนักของวัตถุ บรรยายมวลของวัตถุที่มีผลต่อการเปลี่ยนแปลงการเคลื่อนที่ของวัตถุจากหลักฐานเชิงประจักษ์ จำแนกวัตถุเป็นตัวกลางโปร่งใส ตัวกลางโปร่งแสงและวัตถุทึบแสงโดยใช้ลักษณะการมองเห็นสิ่งต่างๆผ่านวัตถุนั้นเป็นเกณฑ์จากหลักฐานเชิงประจักษ์ อธิบายแบบรูปเส้นทางการขึ้นและตกของดวงจันทร์ โดยใช้หลักฐานเชิงประจักษ์ สร้างแบบจำลองที่อธิบายแบบ**รูปการเปลี่ยนแปลงรูปร่างปรากฏของดวงจันทร์และพยากรณ์รูปร่างของดวงจันทร์ สร้างแบบจำลองแสดงองค์ประกอบของระบบสุริยะและอธิบายเปรียบเทียบคาบการโคจรของดาวเคราะห์ต่างๆจากแบบจำลองศึกษาและฝึกทักษะเกี่ยวกับการใช้เหตุผลเชิงตรรกะในการแก้ปัญหา การอธิบายการทำงานหรือการคาดการผลลัพธ์จากปัญหาอย่างง่าย การออกแบบและเขียนโปรแกรมอย่างง่าย การตรวจหาข้อผิดพลาดในโปรแกรม การค้นหาข้อมูลใน**อินเทอร์เน็ตและการใช้คำค้น การประเมินความน่าเชื่อถือของข้อมูล การรวบรวมข้อมูล การประมวลผลอย่างง่าย การวิเคราะห์ผลและสร้างทางเลือกการนำเสนอข้อมูล การสื่อสารอย่างมีมารยาทและรู้กาลเทศะ การปกป้องข้อมูลส่วนตัว

**มาตรฐาน/ตัวชี้วัด**

**ว ๑.๒** ป.๔/๑

**ว ๑.๓** ป.๔/๑, ป.๔/๒, ป.๔/๓, ป.๔/๔

**ว ๒.๑** ป.๔/๑, ป.๔/๒, ป.๔/๓, ป.๔/๔

**ว ๒.๒** ป.๔/๑, ป.๔/๒, ป.๔/๓

**ว ๒.๓** ป.๔/๑

**ว ๓.๑** ป.๔/๑, ป.๔/๒, ป.๔/๓

**ว ๔.๒** ป.๔/๑, ป.๔/๒, ป.๔/๓, ป.๔/๔, ป.๔/๕

**รวมทั้งหมด ๒๑ ตัวชี้วัด**

**รายวิชาสังคมศึกษา ศาสนา และวัฒนธรรม**

ส ๑๔๑๐๑ สังคมศึกษา ศาสนา และวัฒนธรรม๔ กลุ่มสาระการเรียนรู้สังคมศึกษา ศาสนา และวัฒนธรรม

ชั้นประถมศึกษาปีที่ ๔ เวลา ๘๐ ชั่วโมง

…………………………

**คำอธิบายรายวิชา**

ศึกษา อธิบายความสำคัญของพระพุทธศาสนา ศาสนาที่ตนนับถือ ในฐานะเป็นศูนย์รวมจิตใจของศาสนิกชน พุทธประวัติตั้งแต่บรรลุธรรมจนถึงประกาศธรรม ประวัติของศาสดาที่ตนนับถือ เห็นคุณค่าการปฏิบัติตนตามแบบอย่างการดำเนินชีวิตและข้อคิดจากประวัติสาวก ชาดก/ศาสนิกชนตัวอย่าง พระรัตนตรัย การปฏิบัติตามไตรสิกขาและหลักธรรมโอวาท ๓ ในพระพุทธศาสนา หลักธรรมของศาสนาที่ตนนับถือ การทำความดีของตนเอง บุคคลในครอบครัว โรงเรียนและชุมชนตามหลักศาสนา เห็นคุณค่าของการสวดมนต์ แผ่เมตตา การมีสติที่เป็นพื้นฐานของสมาธิในพระพุทธศาสนา และการพัฒนาจิตตามแนวทางของศาสนาที่ตนนับถือ การปฏิบัติตามหลักธรรมของศาสนาที่ตนนับถือ การอยู่ร่วมกันเป็นชาติได้อย่างสมานฉันท์ ประวัติศาสดาของศาสนาอื่น ๆ การมีส่วนร่วมในการบำรุงรักษาศาสนสถานของศาสนาที่ตนนับถือ มรรยาทของความเป็นศาสนิกชนที่ดี การปฏิบัติตนในศาสนาพิธี พิธีกรรมและวันสำคัญทางศาสนา

ศึกษา วิเคราะห์ อธิบาย การปฏิบัติตนเป็นพลเมืองดีตามวิถีประชาธิปไตยในฐานะสมาชิกที่ดีของชุมชน การเป็นผู้นำและผู้ตามที่ดี สิทธิพื้นฐานเด็ก ความแตกต่างทางวัฒนธรรมของกลุ่มคนในท้องถิ่น วิธีการอยู่ร่วมกันอย่างสันติสุขในชีวิตประจำวัน อำนาจอธิปไตยและความสำคัญของระบอบประชาธิปไตย บทบาทหน้าที่ของพลเมืองในกระบวนการเลือกตั้ง ความสำคัญของสถาบันพระมหากษัตริย์ตามระบอบประชาธิปไตยอันมีพระมหากษัตริย์ทรงเป็นประมุข

ศึกษา วิเคราะห์ ยกตัวอย่าง อธิบาย ระบุปัจจัยที่มีผลต่อการเลือกซื้อสินค้าและบริการ สิทธิพื้นฐานและรักษาผลประโยชน์ของตนเองในฐานะผู้บริโภค หลักการของเศรษฐกิจพอเพียงและนำไปใช้ในชีวิตประจำวันของตนเอง ความสัมพันธ์ทางเศรษฐกิจของคนในชุมชน หน้าที่เบื้องต้นของเงินในระบบเศรษฐกิจ

ศึกษา วิเคราะห์ สืบค้นและอธิบายข้อมูลลักษณะทางกายภาพของจังหวัดตนเองด้วยแผนที่และรูปถ่าย ระบุแหล่งทรัพยากรและสิ่งต่าง ๆ ในจังหวัดของตนเองด้วยแผนที่และรูปถ่าย อธิบายลักษณะทางกายภาพที่ส่งผลต่อแหล่งทรัพยากรและสถานที่สำคัญในจังหวัด

การเปลี่ยนแปลงสิ่งแวดล้อม และผลที่เกิดจากการเปลี่ยนแปลง การอนุรักษ์สิ่งแวดล้อม

โดยใช้กระบวนการคิด วิเคราะห์ กระบวนกลุ่ม กระบวนสืบค้น กระบวนการทางประวัติศาสตร์ กระบวนการทางภูมิศาสตร์ กระบวนการทางจริยธรรม กระบวนการประชาธิปไตย

เพื่อให้เกิดความรู้ ความเข้าใจ ความสามารถในการสื่อสาร และเห็นคุณค่าของการนำความรู้ไปใช้ให้เกิดประโยชน์ในการดำเนินชีวิตประจำวัน มีความสื่อสัตย์สุจริตรักความเป็นไทยและมีจิตสาธารณะ

รหัสตัวชี้วัด

ส ๑.๑ ป .๔/๑ ป.๔/๒ ป.๔/๓ ป.๔/๔ ป.๔/๕ ป.๔/๖ ป.๔/๗ ป.๔/๘

ส ๑.๒ ป.๔/๑ ป.๔/๒ ป.๔/๓

ส ๒.๑ ป.๔/๑ ป.๔/๒ ป.๔/๓ ป.๔/๔ ป.๔/๕

ส ๒.๒ ป.๔/๑ ป.๔/๒ ป.๔/๓

ส ๓.๑ ป.๔/๑ ป.๔/๒ ป.๔/๓

ส ๓.๒ ป.๔/๑ ป.๔/๒

ส ๕.๑ ป.๔/๑ ป.๔/๒ ป.๔/๓

ส ๕.๒ ป.๔/๑ ป.๔/๒ ป.๔/๓

รวม ๓๐ ตัวชี้วัด

**คำอธิบายรายวิชาพื้นฐาน**

**ค๒๑๑๐๑ คณิตศาสตร์ ๑ กลุ่มสาระการเรียนรู้คณิตศาสตร์**

**ชั้นมัธยมศึกษาปีที่ ๑ ภาคเรียนที่ ๑ เวลา ๖๐ ชั่วโมง จำนวน ๑.๕ หน่วยกิต**

**คำอธิบายรายวิชา**

ฝึกทักษะการคิดคำนวณ และฝึกการแก้ปัญหาในเรื่อง

จำนวนเต็ม การบวก ลบ คูณ และหารจำนวนเต็ม สมบัติของการบวกและการคูณจำนวนเต็ม

และการนำความรู้เกี่ยวกับจำนวนเต็มไปใช้ในการแก้ปัญหา

การสร้างทางเรขาคณิต รูปเรขาคณิตพื้นฐาน การสร้างพื้นฐานทางเรขาคณิต และการสร้าง

รูปเรขาคณิต

เลขยกกำลัง ความหมายของเลขยกกำลัง การคูณและการหารเลขยกกำลังที่มีฐานเดียวกันและเลขชี้กำลังเป็นจำนวนเต็ม การเขียนแสดงจำนวนในรูปสัญกรณ์วิทยาศาสตร์ และการนำความรู้เกี่ยวกับเลขยกกำลังไปใช้ในการแก้ปัญหา

ทศนิยมและเศษส่วน ทศนิยมและการเปรียบเทียบทศนิยม เศษส่วนและการเปรียบเทียบเศษส่วน

การบวก ลบ คูณและหารทศนิยมและเศษส่วน และความสัมพันธ์ระหว่างทศนิยมและเศษส่วน

รูปเรขาคณิตสองมิติและสามมิติ หน้าตัดของรูปเรขาคณิตสามมิติ ภาพด้านหน้า ภาพด้านข้าง

และภาพด้านบนของรูปเรขาคณิตสามมิติ

ใช้ทักษะและกระบวนการทางคณิตศาสตร์ เพื่อให้มีความสามารถในการสื่อสาร การคิดการแก้ปัญหา การใช้ทักษะชีวิตและเทคโนโลยี มีวินัย ใฝ่เรียนรู้ มุ่งมั่นการทำงาน อยู่อย่างพอเพียง รักความเป็นไทย รักชาติ ศาสตร์กษัตริย์ ซื่อสัตย์สุจริต มีจิตสาธารณะ พร้อมทั้งตระหนักในคุณค่าและมีเจตคติที่ที่ดีต่อคณิตศาสตร์

**ตัวชี้วัด**

ค ๑.๑ ม.๑/๑, ม.๑/๒

ค ๒.๒ ม.๑/๑ , ม.๑/๒

**รวมทั้งหมด ๔ ตัวชี้วัด**

**คำอธิบายรายวิชาพื้นฐาน**

**ค๒๑๑๐๒ คณิตศาสตร์ ๒ กลุ่มสาระการเรียนรู้คณิตศาสตร์**

**ชั้นมัธยมศึกษาปีที่ ๑ ภาคเรียนที่ ๒ เวลา ๖๐ ชั่วโมง จำนวน ๑.๕ หน่วยกิต**

**คำอธิบายรายวิชา**

ฝึกทักษะการคิดคำนวณ และฝึกการแก้ปัญหาในเรื่อง

สมการเชิงเส้นตัวแปรเดียว การเตรียมความพร้อมก่อนรู้จักสมการ สมการและคำตอบของสมการ

การแก้สมการเชิงเส้นตัวแปรเดียว โจทย์ปัญหาเกี่ยวกับสมการเชิงเส้นตัวแปรเดียว และการนำความรู้เกี่ยวกับการแก้สมการเชิงเส้นตัวแปรเดียวไปใช้ในชีวิตจริง

อัตราส่วน อัตราสวนของจำนวนหลายๆ จำนวน สัดส่วน ร้อยละ และการนำความรู้เกี่ยวกับอัตราส่วน สัดส่วน และร้อยละไปใช้ในการแก้ปัญหา

กราฟและความสัมพันธ์เชิงเส้น คู่อันดับและกราฟของคู่อันดับ กราฟและการนำไปใช้

ความสัมพันธ์เชิงเส้น สมการเชิงเส้นสองตัวแปร และการนำความรู้เกี่ยวกับสมการเชิงเส้นสองตัวแปรและกราฟของความสัมพันธ์เชิงเส้นไปใช้ในชีวิตจริง

สถิติ การตั้งคำถามทางสถิติ การเก็บรวบรวมข้อมูล การนำเสนอข้อมูล (แผนภูมิรูปภาพ, แผนภูมิแท่ง, กราฟเส้น, แผนภูมิวงกลม) การแปลความหมายข้อมูล และการนำสถิติไปใช้ในชีวิตจริง

ใช้ทักษะและกระบวนการทางคณิตศาสตร์ เพื่อให้มีความสามารถในการสื่อสาร การคิดการแก้ปัญหา การใช้ทักษะชีวิตและเทคโนโลยี มีวินัย ใฝ่เรียนรู้ มุ่งมั่นการทำงาน อยู่อย่างพอเพียง รักความเป็นไทย รักชาติ ศาสตร์กษัตริย์ ซื่อสัตย์สุจริต มีจิตสาธารณะ พร้อมทั้งตระหนักในคุณค่าและมีเจตคติที่ที่ดีต่อคณิตศาสตร์

**ตัวชี้วัด**

ค ๑.๑ ม.๑/๓

ค ๑.๓ ม.๑/๑, ม.๑/๒, ม.๑/๓

ค ๓.๑ ม.๑/๑

**รวมทั้งหมด ๕ ตัวชี้วัด**

**คำอธิบายรายวิชา**

**ว๒๑๑๐๑ วิทยาศาสตร์๑ สาระการเรียนรู้วิทยาศาสตร์ และเทคโนโลยี**

**ชั้นมัธยมศึกษาปีที่ ๑ ภาคเรียนที่ ๑ จำนวน ๖๐ ชั่วโมง จำนวน ๑.๕ หน่วยกิต**

**………………………………………………………………………………………………………………………………………………..………..**

**คำอธิบายรายวิชา**

ศึกษาวิทยาศาสตร์ชีวภาพ วิทยาศาสตร์กายภาพ เกี่ยวกับรูปร่าง ลักษณะ และโครงสร้างของเซลล์พืชและเซลล์สัตว์ ใช้กล้องจุลทรรศน์ศึกษาเซลล์และโครงสร้างต่างๆภายในเซลล์ การจัดระบบของสิ่งมีชีวิต กระบวนการแพร่และออสโมซิส ปัจจัยที่จำเป็นในการสังเคราะห์ด้วยแสง ผลผลิตที่เกิดขึ้นจากการสังเคราะห์ด้วยแสง ความสำคัญของกระบวนการสังเคราะห์ด้วยแสงของพืชต่อสิ่งมีชีวิตและสิ่งแวดล้อม ลักษณะและหน้าที่ของไซเล็มและโฟลเอ็ม ทิศทางการลำเลียงสารในไซเล็มและโฟลเอ็มของพืช การสืบพันธุ์แบบอาศัยเพศ และไม่อาศัยเพศของพืชดอก ลักษณะโครงสร้างของดอกที่มีส่วนทำให้เกิดการถ่ายเรณู การปฏิสนธิของพืชดอก การเจริญเติบโตของพืช ธาตุอาหารของพืช การขยายพันธุ์พืช การเพาะเลี้ยงเนื้อเยื่อ ศึกษาเกี่ยวกับสารรอบตัว สมบัติของสาร การจำแนกสารด้วยสถานะ เนื้อสาร และขนาดอนุภาคของสาร การเปลี่ยนแปลงของสาร สารบริสุทธิ์และสารผสม สมบัติของสารบริสุทธิ์และสารผสม สมบัติทางกายภาพของธาตุโลหะ อโลหะ และกึ่งโลหะ ผลจากการใช้ธาตุโลหะ อโลหะ กึ่งโลหะ ธาตุกัมมันตรังสี ที่มีต่อสิ่งมีชีวิต สิ่งแวดล้อม เศรษฐกิจและสังคม จุดเดือด จุดหลอมเหลว ความหนาแน่น ของสารบริสุทธิ์และสารผสม ความสัมพันธ์ระหว่างอะตอม ธาตุและสารประกอบ โครงสร้างอะตอมที่ประกอบด้วยโปรตอน นิวตรอน และอิเล็กตรอนโดยใช้แบบจำลอง

โดยใช้ทักษะกระบวนการทางวิทยาศาสตร์ เพื่อฝึกทักษะสืบเสาะหาความรู้ สื่อสารสิ่งที่เรียนรู้ นำความรู้ไปใช้ อธิบาย เปรียบเทียบ ทดลอง วิเคราะห์ และเขียนแผนภาพ

เพื่อให้เกิดความรู้ ความคิด ความเข้าใจ ทักษะกระบวนการทางวิทยาศาสตร์ได้อย่างถูกต้อง มีจิตวิทยาศาสตร์ จริยธรรม คุณธรรม และค่านิยมที่เหมาะสม เกิดความสามารถในการคิด ความสามารถในการสื่อสาร ความสามารถในการแก้ปัญหา ความสามารถในการใช้ทักษะชีวิต และความสามารถในการใช้เทคโนโลยีได้อย่างมีประสิทธิภาพ

**รวมตัวชี้วัด ๓๑ ตัวชี้วัด**

**ว๑.๒** ม.๑/๑ ม.๑/๒ ม.๑/๓ ม.๑/๔ ม.๑/๕ ม.๑/๖ ม.๑/๗ ม.๑/๘ ม.๑/๙ ม.๑/๑๐

ม.๑/๑๑ ม.๑/๑๒ ม.๑/๑๓ ม.๑/๑๔ ม.๑/๑๕ ม.๑/๑๖ ม.๑/๑๗ ม.๑/๑๘

**ว๒.๑** ม.๑/๑ ม.๑/๒ ม.๑/๓ ม.๑/๔ ม.๑/๕ ม.๑/๖ ม.๑/๗ ม.๑/๘

ว๔.๑ ม.๑/๑ ม.๑/๒ ม.๑/๓ ม.๑/๔ ม.๑/๕

**คำอธิบายรายวิชา**

**ว๒๑๑๐๒ วิทยาศาสตร์๒ สาระการเรียนรู้วิทยาศาสตร์ และเทคโนโลยี**

**ชั้นมัธยมศึกษาปีที่ ๑ ภาคเรียนที่ ๒ จำนวน ๖๐ ชั่วโมง จำนวน ๑.๕ หน่วยกิต**

**……………………………………………………………………………………………………………………………………….**

**คำอธิบายรายวิชา**

ศึกษาวิทยาศาสตร์กายภาพ วิทยาศาสตร์โลก และอวกาศ เกี่ยวกับการจัดเรียงอนุภาค แรงยึดเหนี่ยวระหว่างอนุภาค และการเคลื่อนที่ของอนุภาคของสสารชนิดเดียวกันในสถานะของแข็ง ของเหลว และแก๊สโดยใช้แบบจำลอง ศึกษาเกี่ยวกับอุณหภูมิและการวัด ผลของความร้อนที่มีต่อการเปลี่ยนแปลงของสาร คำนวณปริมาณความร้อนที่ทำให้สารเปลี่ยนอุณหภูมิและเปลี่ยนสถานะ การขยายตัวหรือหดตัวของสสารเนื่องจากได้รับหรือสูญเสียความร้อน การถ่ายโอนความร้อน โดยการนำความร้อน การพาความร้อน การแผ่รังสีความร้อน การดูดกลืนและคายความร้อน สมดุลความร้อน การแบ่งชั้นบรรยากาศ ผลของรังสีจากดวงอาทิตย์ต่อบรรยากาศ องค์ประกอบของบรรยากาศ ได้แก่ อุณหภูมิอากาศ ความดันอากาศ ความชื้นอากาศ ลม เมฆและฝน พายุฟ้าคะนอง พายุหมุนเขตร้อน มรสุม การพยากรณ์อากาศ และการเปลี่ยนแปลงภูมิอากาศของโลก

โดยใช้ทักษะกระบวนการทางวิทยาศาสตร์ เพื่อฝึกทักษะสืบเสาะหาความรู้ สื่อสารสิ่งที่เรียนรู้ นำความรู้ไปใช้ อธิบาย เปรียบเทียบ ทดลอง วิเคราะห์ และสร้างแบบจำลอง

เพื่อให้เกิดความรู้ ความคิด ความเข้าใจ ทักษะกระบวนการทางวิทยาศาสตร์ได้อย่างถูกต้อง มีจิตวิทยาศาสตร์ จริยธรรม คุณธรรม และค่านิยมที่เหมาะสม เกิดความสามารถในการคิด ความสามารถในการสื่อสาร ความสามารถในการแก้ปัญหา ความสามารถในการใช้ทักษะชีวิต และความสามารถในการใช้เทคโนโลยีได้อย่างมีประสิทธิภาพ

**รวมตัวชี้วัด ๒๑ ตัวชี้วัด**

**ว ๒.๑** ม.๑/๙ ม.๑/๑๐

**ว ๒.๒**  ม.๑/๑

**ว ๒.๓**  ม.๑/๑ ม.๑/๒ ม.๑/๓ ม.๑/๔ ม.๑/๕ ม.๑/๖ ม.๑/๗

**ว ๓.๒**  ม.๑/๑ ม.๑/๒ ม.๑/๓ ม.๑/๔ ม.๑/๕ ม.๑/๖ ม.๑/๗

ว ๔.๒ ม.๑/๑ ม.๑/๒ ม.๑/๓ ม.๑/๔

**คำอธิบายรายวิชาพื้นฐาน**

**ส๒๑๑๐๑ สังคมศึกษาศาสนาและวัฒนธรรม ๑ กลุ่มสาระการเรียนรู้สังคมศึกษาศาสนาและวัฒนธรรม**

**ชั้นมัธยมศึกษาปีที่ ๑ ภาคเรียนที่ ๑ เวลา ๖๐ ชั่วโมง จำนวน ๑.๕ หน่วยกิต**

----------------------------------------------------------------------------------------------------------------------

ศึกษา วิเคราะห์ การสังคายนา การเผยแผ่พระพุทธศาสนาเข้าสู่ประเทศไทย ความสำคัญของพระพุทธศาสนาที่มีต่อสภาพแวดล้อมในสังคมไทย รวมทั้งการพัฒนาตนและครอบครัว พุทธประวัติ ตั้งแต่ประสูติจนถึงบำเพ็ญทุกกรกิริยา ประวัติพุทธสาวก พุทธสาวิกา พระเจ้าอโศกมหาราช พระโสณะและพระอุตตระ บุคคลที่เป็นแบบอย่างด้านศาสนสัมพันธ์ ชาดกในเรื่อง อัมพชาดก ติตติรชาดก ประพฤติตามแบบอย่างการดำเนินชีวิต และข้อคิดจากประวัติสาวก ชาดก เรื่องเล่าและศาสนิกชนตัวอย่างในจังหวัดเชียงราย ความสำคัญของพระพุทธศาสนาที่มีต่อสภาพแวดล้อมในสังคมไทยรวมทั้งการพัฒนาตนและครอบครัว ความจำเป็นที่ทุกคนต้องเรียนรู้ศาสนาอื่นๆ ปฏิบัติตนต่อศาสนิกชนในสถานการณ์ต่างๆ ได้อย่างเหมาะสมของกลุ่มประชาคมอาเซียน

            วิเคราะห์และปฏิบัติตนตามหลักพุทธคุณ ๙ อริยสัจ ๔ สมุทัย นิโรธ มรรค พุทธศาสนสุภาษิต ปฏิบัติตนตามหลักธรรม และนำไปพัฒนา แก้ปัญหาของตนและครอบครัวในการดำรงชีวิตแบบพอเพียง และดูแลรักษาสิ่งแวดล้อมในโรงเรียน เพื่อการอยู่ร่วมกันได้อย่างสันติสุข การพัฒนาจิตเพื่อการเรียนรู้ และการดำเนินชีวิตด้วย วิธีคิดแบบโยนิโสมนสิการ (วิธีคิดแบบคุณค่าแท้ คุณค่าเทียม วิธีคิดแบบคุณ-โทษ และทางออก) สวดมนต์แผ่เมตตา บริหารจิต และเจริญปัญญาด้วยอานาปานสติ

            วิเคราะห์และปฏิบัติตน การบำเพ็ญประโยชน์ต่อศาสนสถาน วิถีชีวิตของพระภิกษุ บทบาทของพระภิกษุในการเผยแผ่พระพุทธศาสนา ปฏิบัติตนอย่างเหมาะสมต่อบุคคลต่างๆ การจัดโต๊ะหมู่บูชา การจุดธูปเทียน การจัดเครื่องประกอบโต๊ะหมู่บูชา ปฏิบัติตนในศาสนพิธี และพิธีกรรมในเรื่องคำอาราธนาต่างๆ ประวัติ ความสำคัญ และการปฏิบัติตนในวันสำคัญทางพระพุทธศาสนา

            ศึกษา วิเคราะห์ บทบาทหน้าที่ของเยาวชนที่มีต่อสังคมและประเทศชาติ เคารพสิทธิ เสรีภาพ ของตนเองและผู้อื่น หลักการ เจตนารมณ์ โครงสร้างและสาระสำคัญของรัฐธรรมนูญแห่งราชอาณาจักรไทยฉบับปัจจุบันโดยสังเขป บทบาทการถ่วงดุลอำนาจอธิปไตยจากรัฐธรรมนูญฉบับปัจจุบัน ความคล้ายคลึง และความแตกต่างระหว่างวัฒนธรรมไทยกับวัฒนธรรมของประเทศในภูมิภาคเอเชียตะวันออกเฉียงใต้ และวัฒนธรรมที่เป็นปัจจัยในการสร้างความสัมพันธ์ที่ดี หรืออาจนำไปสู่ความเข้าใจผิดต่อกันปฏิบัติตนเป็นประโยชน์ต่อสังคม และประเทศชาติ ปฏิบัติตามกฎหมายคุ้มครองเด็ก กฎหมายการศึกษา กฎหมายคุ้มครองผู้บริโภค กฎหมายลิขสิทธิ์ กฎหมายรัฐธรรมนูญฉบับปัจจุบันที่เกี่ยวข้องกับตนเอง

เพื่อให้เกิดความรู้ความเข้าใจ สามารถนำไปปฏิบัติในการดำเนินชีวิต นำไปพัฒนาแก้ปัญหาของตนเองและครอบครัว รักษาสิ่งแวดล้อม มีคุณลักษณะอันพึงประสงค์ในด้านรักชาติ ศาสน์ กษัตริย์ ซื่อสัตย์ สุจริต มีวินัย ใฝ่เรียนรู้ อยู่อย่างพอเพียง มุ่งมั่นในการทำงาน รักความเป็นไทย มีจิตสาธารณะ สามารถอยู่ร่วมกันได้อย่างสันติสุข ในสังคมไทย และสังคมโลก และเพื่อให้เกิดความรู้ความเข้าใจ ปฏิสัมพันธ์ระหว่างมนุษย์กับสภาพแวดล้อมทางกายภาพที่ก่อให้เกิดการสร้างสรรค์วัฒนธรรมมีจิตสำนึก และมีส่วนร่วมในการอนุรักษ์ ทรัพยากรและสิ่งแวดล้อม เพื่อการพัฒนาที่ยั่งยืน

**ตัวชี้วัด**

ส 1.๑ ม.๑/๑ , ม.๑/๒ , ม.๑/๓ , ม.๑/๔ , ม.๑/๕ , ม.๑/๖ , ม.๑/๗ , ม.๑/๘ , ม.๑/๙ , ม.๑/๑๐ , ม.๑/๑๑

ส 1.๒ ม.๑/๑ , ม.๑/๒ , ม.๑/๓ , ม.๑/๔ , ม.๑/๕

ส 2.๑ ม.๑/๑ , ม.๑/๒ , ม.๑/๓ , ม.๑/๔

ส 2.๒ ม.๑/๑ , ม.๑/๒ , ม.๑/๓

**รวมทั้งหมด ๒๓ ตัวชี้วัด**

**คำอธิบายรายวิชาพื้นฐาน**

**ส๒๑๑๐๓ สังคมศึกษาศาสนาและวัฒนธรรม ๒ กลุ่มสาระการเรียนรู้สังคมศึกษาศาสนาและวัฒนธรรม**

**ชั้นมัธยมศึกษาปีที่ ๑ ภาคเรียนที่ ๒ เวลา ๖๐ ชั่วโมง จำนวน ๑.๕ หน่วยกิต**

----------------------------------------------------------------------------------------------------------------------

ศึกษา วิเคราะห์ ความหมาย และความสำคัญของเศรษฐศาสตร์ ค่านิยมและพฤติกรรมการบริโภคของคนในสังคมซึ่งส่งผลต่อเศรษฐกิจของชุมชนและประเทศ การสำรวจพืชผักสมุนไพรพื้นเมืองที่นำมาบริโภคได้ในโรงเรียนและในชุมชนของตนเองพร้อมทั้งอธิบายประโยชน์และสรรพคุณของผักแต่ละชนิด ความเป็นมา หลักการและความสำคัญของปรัชญาเศรษฐกิจพอเพียงต่อสังคมไทย บทบาทหน้าที่และความแตกต่างของสถาบันทางการเงิน แต่ละประเภท และธนาคารกลาง การพึ่งพาอาศัยกัน และการแข่งขันกันทางเศรษฐกิจในประเทศ ปัจจัยที่มีอิทธิพลต่อการกำหนดอุปสงค์ อุปทาน และกฎหมายเกี่ยวกับทรัพย์สินทางปัญญา อธิบายและยกตัวอย่างการพึ่งพาอาศัยกัน และแข่งขันกันทางเศรษฐกิจในกลุ่มประเทศอาเซียน

    ศึกษาวิเคราะห์ลักษณะทางกายภาพของทวีปเอเชียทวีปออสเตรเลีย และโอเชียเนียโดยใช้เครื่องมือทางภูมิศาสตร์สืบค้นข้อมูล อธิบายพิกัดภูมิศาสตร์(ละติจูด และลองจิจูด) เส้นแบ่งเวลา และเปรียบเทียบวัน เวลาของโลกวิเคราะห์สาเหตุการเกิดภัยพิบัติของทวีปเอเชียทวีปออสเตรเลีย และโอเชียเนีย  สำรวจและระบุทำเลที่ตั้งของกิจกรรมทางเศรษฐกิจและสังคมในทวีปเอเชีย ทวีปออสเตรเลีย และโอเชียเนีย วิเคราะห์ปัจจัยทางกายภาพและปัจจัยทางสังคมที่มีผลต่อทำเลที่ตั้งของกิจกรรมทางเศรษฐกิจและสังคมในทวีปเอเชีย ทวีปออสเตรเลีย และโอเชียเนีย สืบค้น อภิปรายประเด็นปัญหาจากปฏิสัมพันธ์ระหว่างสภาพแวดล้อมทางกายภาพกับมนุษย์ที่เกิดขึ้นในทวีปเอเชียทวีปออสเตรเลีย และโอเชียเนีย วิเคราะห์แนวทางการจัดการภัยพิบัติและการจัดการทรัพยากรและสิ่งแวดล้อมในทวีปเอเชียทวีปออสเตรเลีย และโอเชียเนีย อย่างยั่งยืน

โดยใช้กระบวนการคิด กระบวนการสืบค้นข้อมูล กระบวนการทางสังคม กระบวนการปฏิบัติ กระบวนการกลุ่ม กระบวนการเผชิญสถานการณ์และการแก้ปัญหา เพื่อให้เกิดความรู้ความเข้าใจ สามารถนำไปปฏิบัติในการดำเนินชีวิต นำไปพัฒนาแก้ปัญหาของตนเองและครอบครัว รักษาสิ่งแวดล้อม มีคุณลักษณะอันพึงประสงค์ในด้านรักชาติ ศาสน์ กษัตริย์ ซื่อสัตย์ สุจริต มีวินัย ใฝ่เรียนรู้ อยู่อย่างพอเพียง มุ่งมั่นในการทำงาน รักความเป็นไทย มีจิตสาธารณะ สามารถอยู่ร่วมกันได้อย่างสันติสุข ในสังคมไทย และสังคมโลก และเพื่อให้เกิดความรู้ความเข้าใจ ปฏิสัมพันธ์ระหว่างมนุษย์กับสภาพแวดล้อมทางกายภาพที่ก่อให้เกิดการสร้างสรรค์วัฒนธรรมมีจิตสำนึก และมีส่วนร่วมในการอนุรักษ์ ทรัพยากรและสิ่งแวดล้อม เพื่อการพัฒนาที่ยั่งยืน

**ตัวชี้วัด**

ส ๓.๑ ม.๑/๑ , ม.๑/๒ , ม.๑/๓

ส ๓.๒ ม.๑/๑ , ม.๑/๒ , ม.๑/๓ , ม.๑/๔

ส ๕.๑ ม.๑/๑ , ม.๑/๒ , ม.๑/๓

ส ๕.๒ ม.๑/๑ , ม.๑/๒ , ม.๑/๓ , ม.๑/๔

**รวมทั้งหมด ๑๔ ตัวชี้วัด**

**กิจกรรมพัฒนาผู้เรียน**

กิจกรรมพัฒนาผู้เรียน เป็นกิจกรรมที่มุ่งให้ผู้เรียนพัฒนาตนเองตามศักยภาพ พัฒนาอย่างรอบด้านเพื่อความเป็นมนุษย์ที่สมบูรณ์ ทั้งร่างกาย สติปัญญา อารมณ์ และสังคม เสริมสร้างให้เป็นผู้มีศีลธรรม จริยธรรม มีระเบียบวินัย ปลูกฝังและสร้างจิตสำนึกของการทำประโยชน์เพื่อสังคม สามารถจัดการตนเองได้ และอยู่ร่วมกับผู้อื่นอย่างมีความสุข

**โครงสร้างกิจกรรมพัฒนาผู้เรียน**

โครงสร้างเวลาการจัดกิจกรรมพัฒนาผู้เรียนในแต่ละระดับชั้นตามหลักสูตรโรงเรียน พัฒนศึกษาการศึกษาขั้นพื้นฐาน พุทธศักราช ๒๕๖๑

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **กิจกรรม** | **ประถมศึกษา** | | | | | | **มัธยมศึกษา** | | |
| **๑** | **๒** | **๓** | **๔** | **๕** | **๖** | **๑** | **๒** | **๓** |
| - กิจกรรมแนะแนว | **๔๐** | **๔๐** | **๔๐** | **๔๐** | **๔๐** | **๔๐** | **๔๐** | **๔๐** | **๔๐** |
| - กิจกรรมนักเรียน | **๘๐** | **๘๐** | **๘๐** | **๘๐** | **๘๐** | **๘๐** | **๘๐** | **๘๐** | **๘๐** |
| ลูกเสือ/เนตรนารี | **๓๐** | **๓๐** | **๓๐** | **๓๐** | **๓๐** | **๓๐** | **๒๕** | **๒๕** | ๒๕ |
| ชุมนุม | **๔๐** | **๔๐** | **๔๐** | **๔๐** | **๔๐** | **๔๐** | **๔๐** | **๔๐** | ๔๐ |
| กิจกรรมเพื่อสังคมและสาธารณประโยชน์ | ๑๐ | ๑๐ | ๑๐ | ๑๐ | ๑๐ | ๑๐ | ๑๕ | ๑๕ | ๑๕ |
| **รวม** | **๑๒๐** | **๑๒๐** | **๑๒๐** | **๑๒๐** | **๑๒๐** | **๑๒๐** | **๑๒๐** | **๑๒๐** | **๑๒๐** |

โรงเรียนพัฒนศึกษา ได้จัดกิจกรรมพัฒนาผู้เรียน โดยแบ่งเป็น ๓ ลักษณะ ดังนี้

**๑. กิจกรรมแนะแนว** เป็นกิจกรรมที่ส่งเสริมและพัฒนาผู้เรียนให้รู้จักตนเอง รู้รักษ์สิ่งแวดล้อม สามารถตัดสินใจ คิดแก้ปัญหา กำหนดเป้าหมาย วางแผนชีวิตทั้งด้านการเรียนและอาชีพ สามารถปรับตนได้อย่างเหมาะสม นอกจากนี้ยังช่วยให้ครูรู้จักและเข้าใจผู้เรียน ทั้งยังเป็นกิจกรรมที่ช่วยเหลือและให้คำปรึกษาแก่ผู้ปกครองในการมีส่วนร่วมพัฒนาผู้เรียน

**แนวการจัดกิจกรรมแนะแนว**

๑. สำรวจสภาพปัญหา ความต้องการ ความสนใจ และธรรมชาติของผู้เรียน

๒. ศึกษาวิสัยทัศน์ของสถานศึกษาและวิเคราะห์ข้อมูลของผู้เรียนที่ได้ จากการสำรวจ

๓. กำหนดสัดส่วนสาระของกิจกรรมในแต่ละด้าน

๔. กำหนดแผนการปฏิบัติกิจกรรมแนะแนว

๕. การจัดทำรายละเอียดของแต่ละกิจกรรม

๖. ปฏิบัติตามแผน วัดและประเมินผลและสรุปรายงาน

**๒. กิจกรรมนักเรียน** เป็นกิจกรรมที่มุ่งพัฒนาความมีระเบียบ ความเป็นผู้นำผู้ตามที่ดี ความรับผิดชอบ การทำงานร่วมกัน การรู้จักแก้ปัญหา การตัดสินใจที่เหมาะสม ความมีเหตุผล การช่วยเหลือแบ่งปันเอื้ออาทรและสมานฉันท์ โดยจัดให้สอดคล้องกับความสามารถ ความถนัดและความสนใจของผู้เรียนให้ได้ปฏิบัติด้วยตนเองในทุกขั้นตอนได้แก่ การศึกษาวิเคราะห์ วางแผน ปฏิบัติตามแผน ประเมินและปรับปรุงการทำงาน เน้นการทำงานร่วมกันเป็นกลุ่มตามความเหมาะสมและสอดคล้องกับวุฒิภาวะของผู้เรียนและบริบทของสถานศึกษาและท้องถิ่นกิจกรรมนักเรียนประกอบด้วย

**๒.๑ กิจกรรมลูกเสือ เนตรนารี**

**แนวการจัดกิจกรรมลูกเสือ เนตรนารี**

การจัดกิจกรรมลูกเสือ เนตรนารี มีแนวทางการจัดกิจกรรมดังนี้

๑. ลูกเสือสำรอง ได้แก่ นักเรียนชายในระดับประถมศึกษาปีที่ ๑-๓ ทุกคน เข้าร่วมกิจกรรม

๒. ลูกเสือสามัญ ได้แก่ นักเรียนชายประถมศึกษาปีที่ ๔-๖ ทุกคน เข้าร่วมกิจกรรม

๓. ลูกเสือสามัญรุ่นใหญ่ และเนตรนารี ได้แก่ นักเรียนในระดับชั้นมัธยมศึกษา ปีที่ ๑-๓ ทุกคน เข้าร่วมกิจกรรม

**แนวการจัดกิจกรรมชุมนุม**

การจัดกิจกรรมชุมนุมของโรงเรียนมีแนวทางการจัดกิจกรรม ดังนี้

๑. โรงเรียนจัดให้ผู้เรียนดำเนินกิจกรรมได้อย่างหลากหลาย ทั้งรูปแบบภายในและภายนอกห้องเรียน ระยะเวลาการจัดกิจกรรมภายใน ๑ ภาคเรียน หรือ ๑ ปีการศึกษา

๒. โรงเรียนจัดตั้งชุมนุมตามความถนัดความสนใจและให้ผู้เรียนเลือกเข้าชุมนุมด้วยตนเอง

๓. ให้ผู้เรียนมีส่วนร่วมในการจัดตั้งชุมนุมและเชิญครูที่ปรึกษาร่วมกันดำเนินกิจกรรมตามระเบียบ ปฏิบัติที่สถานศึกษากำหนด

๔. เปิดโอกาสให้ผู้เรียนแลกเปลี่ยนเรียนรู้และเผยแพร่กิจกรรม.

๕. ครูที่ปรึกษาประเมินกิจกรรมตามหลักเกณฑ์การประเมินผล

**กิจกรรมชุมนุมที่โรงเรียนจัดให้นักเรียนเลือกเรียน มีดังนี้**

๑. ชุมนุมภาษาไทย

๒. ชุมนุมคณิตศาสตร์

๓. ชุมนุมวิทยาศาสตร์

๔. ชุมนุมสังคมศึกษา

๕. ชุมนุมศิลปะ

๖ . ชุมนุมเกษตร

๗. ชุมนุมคอมพิวเตอร์

๘. ชุมนุมภาษาอังกฤษ

๙.ชุมนุมพละศึกษา

**๓. กิจกรรมเพื่อสังคมและสาธารณประโยชน์** เป็นกิจกรรมที่ส่งเสริมให้ผู้เรียนบำเพ็ญตนให้เป็นประโยชน์ต่อสังคม ชุมชน และท้องถิ่นตามความสนใจ ในลักษณะอาสาสมัคร เพื่อแสดงถึงความรับผิดชอบ ความดีงาม ความเสียสละต่อสังคมและการมีจิตสาธารณะ เช่น กิจกรรม อาสาพัฒนาต่าง ๆ กิจกรรมสร้างสรรค์สังคม

**แนวการจัดกิจกรรมเพื่อสังคมและสาธารณประโยชน์**

โรงเรียนพัฒนศึกษาจัดกิจกรรมเพื่อสังคมและสาธารณประโยชน์ให้กับนักเรียนทุกคนโดยเข้าร่วมกิจกรรมกับหน่วยงานหรือองค์กรในท้องถิ่น เช่น การเดินรณรงค์ต่อต้านยาเสพติด การรณรงค์การใช้สิทธิเลือกตั้ง การรณรงค์ลดภาวะโลกร้อน การทำความสะอาดวัดและบริเวณโรงเรียน เป็นต้น

**แนวทางการประเมินผลกิจกรรมพัฒนาผู้เรียน**

การประเมินผลการจัดกิจกรรมพัฒนาผู้เรียน โรงเรียนได้กำหนดให้ผู้เรียนต้องผ่านเกณฑ์ประเมิน ทั้ง ๓ กิจกรรม ดังนี้

๑. เวลาในการเข้าร่วมกิจกรรมไม่น้อยกว่าร้อยละ ๘๐

๒. การปฏิบัติกิจกรรม ต้องผ่านเกณฑ์การประเมินไม่น้อยกว่าร้อยละ ๖๐

๓. ผลงาน / ชิ้นงาน ต้องผ่านเกณฑ์การประเมินไม่น้อยกว่าร้อยละ ๖๐

๔. คุณลักษณะอันพึงประสงค์ ต้องผ่านเกณฑ์การประเมินไม่น้อยกว่าร้อยละ ๖๐

**เกณฑ์การจบการศึกษา**

เกณฑ์การจบการศึกษาของโรงเรียนได้กำหนดให้สอดคล้องกับหลักสูตรแกนกลางการศึกษาขั้นพื้นฐาน พุทธศักราช ๒๕๕๑ แบ่งตามระดับการศึกษาที่โรงเรียนเปิดสอน ดังนี้

**เกณฑ์การจบระดับประถมศึกษา**

๑. ผู้เรียนเรียนรายวิชาพื้นฐานตามโครงสร้างเวลาเรียนที่สถานศึกษากำหนด คือ จำนวน ๑,๐๐๐ ชั่วโมง และรายวิชาเพิ่มเติม จำนวน ๘๘๐ ชั่วโมง มีผลการประเมินรายวิชาพื้นฐานผ่านระดับ ๑ ขึ้นไปทุกรายวิชา

๒. ผู้เรียนต้องมีผลการประเมินการอ่าน คิดวิเคราะห์ และเขียน ระดับ “ผ่าน” ขึ้นไป

๓. ผู้เรียนต้องมีผลการประเมิน คุณลักษณะอันพึงประสงค์ระดับ “ผ่าน” ขึ้นไป

๔. ผู้เรียนต้องเข้าร่วมกิจกรรมพัฒนาผู้เรียน และได้รับการตัดสินผลการเรียน “ผ่าน” ทุกกิจกรรม

**เกณฑ์การจบระดับมัธยมศึกษาตอนต้น**

๑.ผู้เรียนเรียนรายวิชาพื้นฐาน และรายวิชาเพิ่มเติม ตามโครงสร้างเวลาเรียนที่สถานศึกษา

กำหนด คือ จำนวน ๘๑ หน่วยกิต โดยเป็นรายวิชาพื้นฐาน จำนวน ๖๖ หน่วยกิต และรายวิชาเพิ่มเติม จำนวน ๑๕ หน่วยกิต


๒. ผู้เรียนต้องได้หน่วยกิต ตลอดหลักสูตร ไม่น้อยกว่า ๗๗ หน่วยกิต โดยเป็นรายวิชา

พื้นฐานจำนวน ๖๖ หน่วยกิต และรายวิชาเพิ่มเติม ไม่น้อยกว่า ๑๑ หน่วยกิต และมีผลการประเมินระดับ ๑ ขึ้นไป

๓. ผู้เรียนต้องมีผลการประเมินการอ่าน คิดวิเคราะห์ และเขียน ระดับ “ผ่าน” ขึ้นไป

๔. ผู้เรียนต้องมีผลการประเมิน คุณลักษณะอันพึงประสงค์ ระดับ “ผ่าน” ขึ้นไป

๕. ผู้เรียนต้องเข้าร่วมกิจกรรมพัฒนาผู้เรียน และได้รับการตัดสินผลการเรียน “ผ่าน” ทุกกิจกรรม



**หลักสูตรสถานศึกษา**

**โรงเรียน พัฒนศึกษา**

**พุทธศักราช ๒๕๖๑**

**ตามหลักสูตรแกนกลางการศึกษาขั้นพื้นฐาน**

**พุทธศักราช ๒๕๕๑**

**สำนักงานเขตพื้นที่การศึกษาประถมศึกษาชุมพร เขต๒**

**สำนักงานคณะกรรมการการศึกษาขั้นพื้นฐาน**

ที่ ศธ๐๔๐๔๒095/104 โรงเรียนพัฒนศึกษา ต.ปากทรง

อ.พะโต๊ะ จ.ชุมพร ๘๖๑๘๐

๒ พฤษภาคม ๒๕6๑

เรื่อง ทบทวนและปรับปรุงหลักสูตรสถานศึกษา ตามหลักสูตรแกนกลางการศึกษาขั้นพื้นฐาน

พุทธศักราช 2551 ( ฉบับปรับปรุง 2560 )

เรียน ผู้อำนวยการเขตพื้นที่การศึกษาประถมศึกษาชุมพร เขต2

อ้างถึง หนังสือสำนักงานเขตพื้นที่การศึกษาประถมศึกษาชุมพร เขต2 ที่ศธ.04042/ว1081

สิ่งที่ส่งมาด้วย หลักสูตรสถานศึกษาโรงเรียนพัฒนศึกษา พุทธศักราช 2561 จำนวน 1 เล่ม

ด้วย โรงเรียนพัฒนศึกษา ได้ดำเนินการทบทวนปรับปรุงหลักสูตรสถานศึกษา ตามหลักสูตรแกนกลางการศึกษาขั้นพื้นฐาน พุทธศักราช 2551 ( ฉบับปรับปรุง 2560 ) ตามหนังสือที่อ้างถึง เป็นที่เรียบร้อยแล้ว

จึงเรียนมาเพื่อโปรดทราบ

ขอแสดงความนับถือ

( นายวิทยา ศรีเปารยะ )

ผู้อำนวยการโรงเรียนพัฒนศึกษา

กลุ่มงานทะเบียน โทร 077-654568 โทรสาร 077-654568

Website:www.phattanasuksa.com

Email: [phattanasuksaschool@gmail.com](mailto:phattanasuksaschool@gmail.com)

** คำสั่ง สำนักงานเขตพื้นที่การศึกษาประถมศึกษาชุมพร เขต ๒**

**ที่ ๑๑๘ / ๒๕๖๑**

**เรื่อง แต่งตั้งคณะกรรมการบริหารหลักสูตรและงานวิชาการสถานศึกษาขั้นพื้นฐาน**

**โรงเรียนพัฒนศึกษา**

**เพื่อให้การบริหารหลักสูตรและงานวิชาการสถานศึกษาขั้นพื้นฐาน เป็นไปอย่างมีประสิทธิภาพสอดคล้องกับพระราชบัญญัติการศึกษาแห่งชาติ พ.ศ. ๒๕๔๒ หมวด ๔ มาตรา ๒๗ ที่กำหนดให้สถานศึกษาขั้นพื้นฐานมีหน้าที่จัดทำสาระของหลักสูตรเพื่อความเป็นไทย ความเป็นพลเมืองที่ดีของชาติ การดำรงชีวิตและการประกอบอาชีพตลอดจนเพื่อการศึกษาต่อ ในส่วนที่เกี่ยวข้องกับสภาพปัญหาของชุมชนและสังคมภูมิปัญญาท้องถิ่น คุณลักษณะอันพึงประสงค์ เพื่อเป็นสมาชิกที่ดีของครอบครัว ชุมชน สังคมและประเทศชาติ**

**อาศัยตามระเบียบกระทรวงศึกษาธิการว่าด้วยคณะกรรมการบริหารหลักสูตรและงานวิชาการของสถานศึกษาขั้นพื้นฐาน พ.ศ.๒๕๔๔ ข้อ ๕ ให้มีคณะกรรมการคณะหนึ่งเรียกว่า “คณะกรรมการบริหารหลักสูตรและงานวิชาการสถานศึกษา” อยู่ภายใต้คณะกรรมการสถานศึกษาขั้นพื้นฐานของสถานศึกษา แต่งตั้งโดยผู้บังคับบัญชาเหนือสถานศึกษาขึ้นไปหนึ่งระดับ สำนักงานเขตพื้นที่การศึกษาประถมศึกษาชุมพร เขต๒ จึงแต่งตั้ง คณะกรรมการบริหารหลักสูตรและงานวิชาการสถานศึกษาขั้นพื้นฐาน โรงเรียนพัฒนศึกษา ประกอบด้วย**

**๑.นายวิทยา ศรีเปารยะ ผู้อำนวยการโรงเรียนพัฒนศึกษา ประธานกรรมการ**

**๒.นางยินดี ราชแก้ว ผู้ช่วยผู้อำนวยการโรงเรียน รองประธานกรรมการ**

**๓.นางพนอจิต ยังปักษี หัวหน้ากลุ่มสาระการเรียนรู้ภาษาไทย กรรมการ**

**๔.นางสาวศุภลัคน์ รัตนบุรี หัวหน้ากลุ่มสาระการเรียนรู้คณิตศาสตร์ กรรมการ**

**๕.นางเพ็ญพร สิงคิพร** หัวหน้ากลุ่มสาระการเรียนรู้วิทยาศาสตร์และเทคโนโลยี **กรรมการ**

**๖.นางสาวชุดาพร ทิพย์ทอง หัวหน้ากลุ่มสาระสังคมศึกษา ศาสนาและวัฒนธรรม กรรมการ**

**๗.นายธีรยุทธ แก้วเมฆา หัวหน้ากลุ่มสาระการเรียนรู้สุขศึกษาและพลศึกษา กรรมการ**

**๘.นางยินดี ราชแก้ว หัวหน้ากลุ่มสาระการเรียนรู้ศิลปะ กรรมการ**

**๙.นางมาณวิกา เสรีทัพพ์ หัวหน้ากลุ่มสาระการเรียนรู้การงานอาชีพ กรรมการ**

**๑๐.นางสาวสุไมน๊ะ หมุดบิลเหล็บ หัวหน้ากลุ่มสาระการเรียนรู้ภาษาต่างประเทศ กรรมการ**

**๑๑.นายธีระวัฒน์ ทองทิพย์ หัวหน้ากลุ่มสาระการเรียนรู้กิจกรรมพัฒนาผู้เรียน กรรมการ**

**๑๒.นางสาวอรวรรณ ยวงจันทร์ หัวหน้าครูผู้สอนระดับปฐมวัย กรรมการ**

**๑๓.นางยินดี ราชแก้ว ครูวิชาการโรงเรียน กรรมการและเลขานุการ**

**๑๔.นางมาณวิกา เสรีทัพพ์ ผู้ช่วยครูวิชาการโรงเรียน กรรมการและผู้ช่วยเลขานุการ**

**ให้คณะกรรมการบริหารหลักสูตรและงานวิชาการสถานศึกษาขั้นพื้นฐานโรงเรียน พัฒนศึกษา มีหน้าที่ดังต่อไปนี้**

**ภาคผนวก**